text:
شیعه لرین سککیزینجی مولاسی امام رضا آغانین (ع) شهادتی تسلیت اولسون
بو یازینی بوندان اوّل وبلاگدا یایمیشدیم آما تازادان یاییلماسینی فایدالی گؤردوم.
حضرت امام رضا (ع) مروده
اولدوغو قیسا مدّت بویوندا آیری دینلرین عالملریله چوخلو مناظرهسی اولدو کی
اونلارین اَن مشهورو مسیحی «جاثلیق» و یهودی «رأسالجالوت» ایله ایدی.
بو مناظرهلری شیخ صدوق، عیون
اخبار الرضا کتابیندا و مرحوم علامه مجلسی بحار الانوار کتابینین 49-جو جلدینده
عیون کتابیندان نقل ائدیب. بو مناظرهلر مسند الامام الرضا کتابینین 2-جی جلدینده
ده نقل اولوب.
او حضرتین یئددی معروف
مناظرهسی وار کی بوردا اونلارین ایکیسینه اشاره ائدیلیر.
مناظرهلر بونلاردیر:
1. بؤیوک مسیحی عالم جاثلیق
ایله مناظره
2. بؤیوک یهودی عالمی رأس
الجالوت ایله مناظره
على بن موسى الرضا ـ علیهالسلام
ـ مأمونا داخل اولاندان سونرا او، مخصوص وزیری فضل بن سهله مختلف مکتبلرین
عالملرینی مجلسه و مناظرهیه چاغیرماغا امر ائلهدی.
فضل بن سهل اونلاری چاغیردی
و هامیسی ییغیشاندان سونرا مأمونون یانینا گلیب هامیسینین حاضر اولدوغونو خبر
وئردی.
مأمون دئدی: «هامیسی داخل
اولسون». هامیسی گلندن سونرا اونلارا خوش گلدین دئییب آرتیردی: «من سیزی خیر ایش اوچون چاغیرمیشام.
سئویرم مدینهدن تازا گلمیش عمی اوغلوملا مناظره ائلیهسیز. صاباح هامیز منیم
یانیما گلین و هئچ بیریز غایب اولمایین». هامیسی قبول ائدیب گئتدیلر.
حسن بن سهل نوفلى دئییر: « امام
على بن موسى الرضانین (ع) نزدینده صحبته مشغول ایدیک کی حضرتین خادمی یاسر ایچری
گلیب دئدی: «مأمون سیزه سلام گؤندریر و دئییر: «قارداشین سنه قربان اولسون! مختلف
مکتبلر و دینلرین اصحابی و اربابی مجلیسیمیزه ییغیشیبلار. زحمت قبول ائلهسیز
صاباح بیزیم مجلسه گلیب اونلارین سؤزلرینی ائشیدین. مایل اولماساز دا اصرار
ائتمیرم، یئنه مایل اولساز بیز سیزین نزدیزه گلریک و بو بیزیم اوچون آساندیر».
امام ـ علیهالسلام ـ قیسا
و معنالی بیر سؤزله بویوردولار: «منیم سلامیمی اونا چاتدیر و دئنه بیلیرم نه
ایستیرسن ! من انشاءالله صاباح سیزین یانیزدا اولاجاغام»
امامین دوستلاریندان اولان
نوفلی دئییر: «یاسر مجلسدن چیخاندان سونرا امام ـ علیهالسلام ـ منه باخیب
بویوردو: «سن عراق اهلیسن و عراقلیلار ظریف و عاغیللی اولارلار، بو بارهده نه
دوشونورسن؟ مأمونون شرک اهلی و مذهبلرین عالملرینی بیر یئره ییغماقدان نه نقشهسی
اولا بیلر؟»
نوفلی دئییر: «عرض ائلهدیم
ایستیر سیزی امتحان ائلهسین و سیزین علمیزین اندازهسینین نه قدر اولدوغونو
بیلسین. آما ایشینی ضعیف بینووره اوستونه قویوب، الله-ـا آند اولسون پیس نقشه
تؤکوب».
امام ـ علیهالسلام ـ
بویوردو: «نه ایش گؤرور و هانسی نقشهنی تؤکوب؟»
نوفلی دئدی: «کلام علمینین
عالملری بدعت اهلیدیلر و مسلمان عالملریله مخالفدیلر. نییه کی عالم واقعیّتلری
دانماز، آما بونلار دانماق و سفسطه اهلیدیلر. الله-ین بیرلیگینه دلیل گتیرسن قبول
ائتمزلر. حضرت محمدین (ص) الله رسولو اولدوغونو دئسن، اونون رسالتینی ثابت ائتمهنی
ایستیهجکلر. خلاصه اونلار مغالطهیه ال آتیب او قدر سفسطه ائلرلر کی انسان
سؤزوندن ال چکسین. سنه قربان اولوب بونلاردان اوزاق اول!»
امام ـ علیهالسلام ـ
گولومسهییب بویوردو: «ای نوفلی، قورخورسان منیم دلیللریمی باطل ائدیب یولو منه باغلایالار؟»
نوفلی جواب وئردی: «الله-ـا
آند اولسون کی یوخ! منیم سنه گؤره قورخوم یوخدور. اومیدیم وار الله سنی اونلارا
غالب ائلیه».
امام ـ علیهالسلام ـ
بویوردو: «ای نوفلی سئویرسن بیلهسن کی مأمون گؤردوگو ایشدن پشیمان اولاجاق؟»
نوفلی دئدی: «بلی»
امام ـ علیهالسلام ـ
بویوردو: « تورات اهلی قاباغیندا منیم استدلاللاریمی توراتلاریندان ائشیدنده،
انجیل اهلی قاباغیندا انجیلله، زبور اهلی قاباغیندا زبورلا و روم اهلی قاباغیندا
روم دیلی ایله و مختلف مکتبلرین تابعلری قاباغیندا جوابلارینی اؤز دیللرینده
ائشیدنده، بلی هر بیر دستهنی آیریجا باطل ائلهدیگیمده، بیر جور کی اؤز مذهبلرین
بوشلاییب منیم سؤزومو قبول ائلهدیلر، او زمان مأمون نظرده توتدوغو مقاما مستحق
اولمادیغینی بیلر! اوندا پشیمان اولاجاق و اللهدان سووای هئچ حرکت و گوج یوخدور؛ وَ
لا حَوْلَ وَ لا قُوَةاِلا بِالله ِ الْعَلِىِّ الْعَظِیْم ِ»
نوفلی دئییر: «سحر
اولدوغوندا فضل بن سهل، امامین ـ علیهالسلام ـ حضورونا گلیب دئدی: «قربانین
اولوم، عمی اوغلون (مأمون) سیزی گؤزلور و جماعت اونون یانیندا حاضردیلر. بو بارهده
نظریز نهدیر؟»
امام ـ علیهالسلام ـ
بویوردو: «سن قاباقدا گئد منده انشاءالله گلرم. سونرا دستماز آلیب و سویقی شربتی
(اوندان
دوزلن مخصوص شربت)
ایچیب بیزه ده وئردی ایچدیک. سونرا او حضرتله چیخدیق کی مأمونا وارد اولاق».
مجلس، تانینمیش و مشهور
آداملارلا دولو ایدی و محمد بن جعفر، (امام صادقین (ع) اوغولو و امام رضانین
(ع) عمیسی)
بنی هاشم و آل ابی طالبدن بیر عدّه و قوشون باشچیلاریندان حاضر ایدیلر.
امام ـ علیهالسلام ـ مجلسه
وارد اولاندا مأمون و محمد بن جعفر و بنی هاشمین هامیسی آیاغا قالخدی.
امام ـ علیهالسلام ـ
مأمونون یانیندا اوتوردو آما اونلار امامین ـ علیهالسلام ـ احترامینا هله آیاق
اوسته دورموشدولار تا کی اوتورماق امری وئریلندن سونرا هامیسی اوتوردو. مأمون اماملا
ـ علیهالسلام ـ دانیشماغا قیزیشدی، سونرا جاثلیقه اوز توتوب دئدی:
«اى جاثلیق! بو منیم عمی اوغلوم، على بن موسى بن جعفردی. سئویرم
اونونلا دانیشیب مناظره ائلیهسن. آما بحثلرده عدالتی رعایت ائلهمه».
جاثلیق دئدی: «ای مأمون! من
اونونلا نئجه مناظره ائدیم؟ او، من داندیغیم کتابا استدلال ائدهجک و او منیم
اینانمادیغیم پیغمبره اعتقادی وار».
بو آندا امام ـ علیهالسلام
ـ صحبته باشلادی: «ای نصرانی! سنه اؤز انجیلینله استدلال ائتسم اقرار ائلرسن؟»
جاثلیق دئدی: «من انجیلین سؤزونو دانا بیلهرم؟ بلی الله-ـا آند اولسون منیم
ضرریمه اولسا دا اقرار ائلرم».
امام ـ علیهالسلام ـ
بویوردو: «نه ایستهسن سوروش و جوابینی آل!»
جاثلیق دئدی: «عیسینین
نبوّتی و کتابی بارهده نه دئییرسن؟ اونلاردان بیر شئی دانیرسان؟»
امام ـ علیهالسلام ـ
بویوردو: «من عیسینین نبوّتی و کتابینا و حواریلری اقرار ائدن امّتینه وئردیغی
بشارته اعتراف ائلیرم. آما محمدین (ص) نبوّتینه و کتابینا اقرار ائتمهین و اونو
امّتینه بشارت وئرمهین عیسییه کافرم».
جاثلیق دئدی: «قضاوتده ایکی
عادل شاهددن استفاده ائلهمیرسن؟»
امام ـ علیهالسلام ـ
بویوردو: «بلی».
جاثلیق دئدی: « محمدین (ص)
نبوّتینه اؤز مذهبیندن سووای و نصرانینین قبول ائلهدیگی ایکی شاهد اقامه ائله و
بیزدن بو بارهده اؤز مذهبیمیزدن سووای ایکی شاهد ایسته».
امام ـ علیهالسلام ـ
بویوردو: « ای نصرانی ایندی انصافا گلدین، عادل اولوب عیسی بن مریمین نزدینده
مقدّم اولان بیرینی قبول ائلیرسن؟»
جاثلیق دئدی: «بو عادل
کیمیدیر؟ آدینی دئ».
امام ـ علیهالسلام ـ
بویوردو: دِیلَملی «یوحنّا» بارهده نه دئییرسن؟»
جاثلیق دئدی: «به به ! مسیح
یانیندا اَن عزیز شخصی آد آپاردین».
امام ـ علیهالسلام ـ
بویوردو: «انجیلده بو سؤز وار کی یوحنّا دئدی: «حضرت مسیح منی عرب محمدین دینیندن
خبردار ائلهدی و منه بشارت وئردی کی اوندان سونرا بئله بیر پیغمبر گلهجک؟ منده
حواریلره بشارت وئردیم و اونلاردا اونا ایمان گتیردیلر؟»
جاثلیق دئدی: «بلی ! بو
سؤزو، یوحنّا مسیحدن نقل ائدیب و بیر کیشینین نبوّتی و اهل بیتی و وصیسینه
بشارت وئریب. آما نه زمان اولدوغونو دئمهییب و بو دستهنی بیزه آد آپارماییب کی
اونلاری تانییاق».
امام ـ علیهالسلام ـ
بویوردو: «بیز بیریسینی انجیل اوخوماغا گتیرسک کی محمدین (ص) و اهل بیتینین آدی
اوندا اولان آیهلری اوخوسون، اونا ایمان گتیررسن؟»
جاثلیق دئدی: «چوخ یاخشی
اولار».
امام ـ علیهالسلام ـ روملی
نسطاسا دئدی: «انجیلین اوچونجو سِفرینی ازبرسن؟»
نسطاس دئدی: «بلی ازبرم».
سونرا امام ـ علیهالسلام ـ
یهودلارین بؤیوگو رأس الجالوتا اوز توتوب بویوردو: «سنده انجیل اوخویارسان؟»
رأس الجالوت جواب وئردی:
«جانیما آند اولسون اوخویارام».
امام ـ علیهالسلام ـ
بویوردو: «اوچونجو سِفرینه باخ. اوندا محمد (ص) و اهل بیتیندن (ع) سؤز گئدسه منیم
نفعیمه شهادت وئر، یوخسا شهادت وئرمه».
سونرا امام ـ علیهالسلام ـ
اوچونجو سِفری اوخودو تاکی پیغمبرین (ص) آدینا چاتدی. اوردا دایاندی و جاثلیقه اوز
توتوب بویوردو: «ای نصرانی! سنی مسیح و آناسینین حقّی! منیم انجیلدن خبرلی
اولدوغومو قبول ائلیرسن؟»
جاثلیق دئدی: «بلی».
سونرا امام ـ علیهالسلام ـ
پیغمبر (ص) و اهل بیتینین (ع) آدینی اونا اوخویوب بویوردو: «ای نصرانی نه
دئییرسن؟ بو عیسی بن مریمین سؤزودو؟ بونو دانیرسان انجیلین بو بارهده دئدیگینی،
موسی و عیسینی دانیب کافر اولورسان».
جاثلیق دئدی: «انجیلده اولان
شئیی دانمارام و اونا اعتراف ائلهرم».
امام ـ علیهالسلام ـ
بویوردو: «هامیز اونون اقرارینا شاهد اولدوز». سونرا بویوردو: «هر نه سؤالین وار
سوروش!»
جاثلیق دئدی: « عیسی بن
مریمین حواریلریندن خبر وئر گؤروم نئچه نفر ایدیلر و هابئله انجیل عالملری نئچه
نفریدیلر؟»
امام ـ علیهالسلام ـ
بویوردو: «بیلن بیر انساندان سوروشدون. حواریلر 12 نفریدیلر و اونلارین اعلمی و
افضلی لوقا ایدی. آما بؤیوک نصرانی عالملری اوچ نفر ایدیلر: باخ دیاریندا
بؤیوک یوحنّا، قرقیسا دیاریندا آیری یوحنّا، و رجاز دیاریندا دِیلمی یوحنّا.
پیغمبر (ص) و اهل بیتینین (ع) آدی اونون نزدینده ایدی و عیسی و بنی اسرائیل
امّتلرینه بشارت وئرنده او ایدی».
سونرا بویوردو: «ای نصرانی
! الله-ـا آند اولسون بیز او عیسییا اینانیریق کی محمده (ص) ایمانی واریدی. آما
سیزین عیسیزا یالنیز بیر ایرادیمیز وار او دا بو کی او، آز اوروج توتوب و آز نماز
قیلاردی!»
جاثلیق بیردن حیرَتلنیب
دئدی: «الله-ـا آند اولسون علمینی باطل ائتدین و ایشینین بینوورهسینی
ضعیفلتدین، من بئله ظن ائلیردیم سن مسلمانلارین اَن چوخ بیلَنیسن !»
امام _علیهالسلام_ بویوردو:
«نه اولوب کی؟»
جاثلیق دئدی: «چونکی
دئییرسن عیسی آز نماز قیلیب آز اوروج توتاردی، بیر حالداکی عیسی بیر گونده افطار
ائتمهدی و هئچ گئجهنی یاتمادی و صائم الدهر و قائم اللیل ایدی».
امام _علیهالسلام_ بویوردو:
«کیم اوچون اوروج توتوب نماز قیلیردی؟»
جاثلیق جواب وئرنمهییب
ساکت قالدی. (عیسینین بندهلیگینه اعتراف ائتسهایدی اونون اللهلیغینا
اینانماقلاری ایله توتمازدی.)
امام _علیهالسلام_ بویوردو:
«ای نصرانی سندن آیری بیر سؤالیم وار».
جاثلیق تواضعکارلیقلا دئدی:
«بیلسم جواب وئرهرم».
امام _علیهالسلام_ بویوردو:
«سن عیسینین، الله اذنی ایله اؤلولری دیریلتمگینی دانیرسان؟»
جاثلیق چیخیلماز وضعیّتده
قالیب مجبوراً دئدی: «دانیرام، چونکی اؤلولری دیریلدن، آنادان گلمه کورون گؤزلرینی
آچان و برص مرضینه مبتلا اولانی شفا وئرن بیری، الله ساییلیر و الوهیّته استحقاقی
وار!».
امام _علیهالسلام_ بویوردو: « حضرت الیسعده بو
ایشلری گؤروردو. او سو اوستونده یئریدی و اؤلولری دیریلتدی و برصه مبتلا اولانلاری
و کورلاری شفا وئردی، آما امّتی اونا الوهیّت قایل اولماییب اونو عبادت ائلهمهلیدیلر.
حزقیل پیغمبر ده مسیحین ایشینی گؤروب اؤلولری دیریلتدی».
حضرت سونرا رأس الجالوتا
اوز توتوب بویوردو: « ای رأس الجالوت توراتدا تاپیرسان کی بخت النصر، بنی اسرائیل
اسیرلرینی، حکومتین بیت المقدّس ایله مبارزه ائلهدیگی زمان، بابله گتیردی. الله، حزقیلی
اونلارا طرف گؤندردی و او اونلارین اؤلولرینی دیریلتدی؟ بو حقیقت توراتدا یازیلیب.
حقّی دانانلاردان سووای هئچ کس اونو دانماز».
راس الجالوت دئدی: «بیز
بونو ائشیتمیشیک و بیلیریک».
امام -علیهالسلام-
بویوردو: «دوز دئییرسن» سونرا آرتیردی: «ای یهودی ! توراتدان بو سِفر تاپ» سونرا
حضرت اؤزو اونو اوخوماغا باشلادی. یهودی کیشی شوک اولدو و حیرتده قالدی.
سونرا امام -علیهالسلام-
اوزونو نصرانییه توتوب اسلام پیغمبرینین (ص) معجزهلرینین بیر بؤلومونو، بعضی
اؤلولرین او حضرتین الی ایله دیریلمهسی و بعضی ناعلاج مریضلرین اونون برکتینه شفا
تاپماسینی سایدی و بویوردو: «بونونلا بئله بیز هئچ وقت اونو اؤز الله-یمیز
سایمیریق. بو جور معجزهلره گؤره عیسینی اؤز الله-یز بیلسز، «الیسع» و «حزقیل»-ی
ده اؤزوزه معبود بیلمهلیسیز. چونکی اونلار دا اؤلولری دیریلتدیلر. هابئله خلیل
ابراهیم قوشلاری توتوب باشلارین کسدی و اونلاری اطرافداکی داغلارا قویدو، سونرا
اونلاری چاغیراندا هامیسی دیریلدیلر. موسى بن عمراندا بئله بیر ایشی اونونلا طور
داغینا گلیب ایلدیریم تأثیرینده اؤلنلرینن گؤردو. سن بو حقیقتلری دانا بیلمزسن
چونکی تورات، انجیل، زبور و قرآن اوندان دانیشیب. بئله اولسا بونلارین هامیسینی
اؤز الله-ین بیلمهلیسن».
جاثلیقین وئرهسی جوابی
اولمادیغیندان تسلیم اولوب دئدی: «سؤز سنین سؤزوندور و واحد الله-دان سووای آیری
معبود یوخدور.»
سونرا امام ـ علیهالسلام ـ
انجیل بارهده آیری سؤاللار سوروشدو و جاثلیقین دانیشیغیندان تناقضلر چیخارتدی.
جاثلیق تماماً چارهسیز
قالمیشدی و قاچماغا یئری یوخ ایدی. بونا گؤره امام ـ علیهالسلام ـ اونا بیر داها دئینده
کی «ای جاثلیق هر نه ایستیرسن سوروش»، سؤالدان چکیندی و دئدی: «ایندی آیریسی
سوروشسون. آند اولا مسیحه کی مسلمانلار ایچینده سنین کیمی اولدوغونو گمان ائلهمیردیم».


c: text/html

text:
دو روایت از احد علمی
(( مادربزرگها و مادران برای سرگرم کردن کودکان خود این متل را با نشان دادن تک تک انگشتان دست به این صورت می خواندند.))
اینجه- اینجه- اوجی دویمه
بربر اینجه- برشیر اینجه- شاطر گئچی- قوتورگئچی
هاببان- هوببان
یاریل- یرتیل- قورتول-قاچ.
روایت از: احد علمی
(( بیر وارمیش- بیر یوخوموش- بیر قاری ننه وارمیش اونون بیر بیزووی وارمیش بیر گون بیزووی آپاریرسووارسین سویولوبوز باغلامیشیمیش بیزووون قیچی زووار ییخیلار قیچی سینار قاری ننه دییر: بوزسن نه ظالمسان بوز دئیر:من ظالم اولسایدیم گون منی اریتمزیدی. قاری ننه دییر گون سن نه ظالم سان گون دییر من ظالم اولسایدیم قارا بولوت منیم قاباقیمی کسمزدی دییر: من ظالم اولسایدیم یاغیش مندن یاغمازیدی دئیر: یاغیش سن نه ظالمسان یاغیش دئیر: من ظالم اولسایدیم گوی اوت مند ن بیتمه زیدی دئیر:گوی اوت سن نه ظالمسان گوی اوت دئیر:من ظالم اولسایدیم قویون منی یئمه زدی دئیر: قویون سن نه ظالمسان قویون دئیر: من ظالم اولسایدیم قورد منی یئمه زدی دئیر: قوردسن نه ظالمسان قورد دئیر: من ظالم اولسایدیم ایت منی قووالامازدی دئیر: ایت سن نه ظالمسان ایت دئیر: من ظالم اولسایدیم پیشیک منیم چوره گیمی قاپیپ قاجمازیدی دئیر: پیشیک سن نه ظالمسان پیشیک دئیر: من ظالیمم ها ظالیمم کورسو آلتی قشلاقیمدی کورسو اوستی ییلاقیمدی یئدیگیم قاری ننه وئرن قیماقیمدی . به روایت : احدعلمی

robotstxt: allowed

filter: keep


text:
بو گونلر سنن دانیشاندا سنه یاخین اولاندا البیر بیر دوستونان دانیشیرام ...دوشونوسن فیکر الیسن سوروشوسان و دوز جوابا یئتیشماخ ایستیسن...مثلن دونن منن بوجور فیلسوفانه بحث الیردون
مامان الله اوجا سسی ائشیدر یا یاواش سسی؟؟من:سن نجور دعا ائلسن ائشیدر
مامان الله گویده؟قیزیم او هر یئرده...بلی گویده ده اولار...سن:داما گئتسم گوررم؟؟
قیزیم الله بیدانادی هریئرده وار...یوخ مامان هر کسین بیر اللهی وار
مامان قوجادی یا جوان؟؟دا بو سوالیوا جواب تاپانمادیم...آمما بیرزادا اینانمیشام..ائله زمانلار اولوب کی هش کیم بیزده اولان حسی بولمییب ..بعضی موقعیتلر اولوب کی فقط اوچوموزیدوخ سن من الله
سوروشوسان مامان مومن کیمدی؟؟من:مومن آدام ناماز قیلار اوروش توتار قرآن اوخییه ر...چرشاب اورتر...سن:مامان خالا مومن دی؟؟بو سوالیوینان منی نقدر گولدوردون بولمسن...ئوزونده گولماغا باشلادین ...بعضی وقتلر سنی نقدر بوس السم گینه آزدی
مامان بویور کمدومدا بیر دانا پشمک ساخلامیشدیم بول ایکیمیز یییاخ سنه ساخلامیشدیم مامان(جانیممم سان قیزیم)
مامان باباجون گیل گلسه گورسه میزین شوشه سین سیندیرمیشام ناراحات اولالار(آخی او میزی اولار گئتیریب)...سورا دیسن عیبی یوخ اورتویی وار بولمزلر
مامان من بویوسم ورزشگاها گئدجاغام ...مامان اوندا قیز سیز قالماسان؟؟ایکی ده گللم
نم نیه تازالیخدا وسایلیوه حساس اولموسان و آیری اوشاغا ورمیسن یا تز آلیسان...اصلن بوجور دییردون..دونن زهرا گلمیشدی نقاشی دفتریوی ورمیردون اونا
مامان من گئدیرم حاماما آخیرده سنی چاغیررام
بیر اشتباه ایش گورنده دیسن مامان خانوم صوفوما دئمه هااا پیس ایشدی
مامان ساباخ پوللاریمی آپاراخ بالا آبی تاری آلاخ(به یه قانع اولوسان کی سنه تزدی)
39 آی بیر قیسسا رویا دئسم ایناناسان؟؟بولمورم منیم آنالیق حیسیم قویدی یا سنین جذبن چوخدی؟؟کی زمان بوجور منه مفهومون الدن وریب ..سنی سسلماخ...سویماخ...قوجاغیما آلماخ...اللرینن یاپیشماخ ...آغلاماخلاریوی کسماخ..سنه مامان اولماخ منیم سهمیمدی یاشاماخدان
12 دی (کافی شاپ وحید به صرف گیرده نه بستنی)
[موضوع : ]


text:
بیر زامانلار سنه دنیز دئیردیلر. او زامانلار من اوشاق ایدیم. اوشاقلیق عالمینده سنی چوخ بؤیوک بیر اوقیانوس ظن ائدردیم. آما سندن هئچ زامان قورخمازدیم. چونکو سن هئچ کسی بوغمازیدین. سنی دنیز آدلاندیرارکن سنین قوینوندا بؤیودوک بیز .
سنین وارلیغیوا او قدر آلیشمیشیق کی سنین اولماماغین عاغلیمیزدا سیغا بیلمه ییر. بیز حایاتیمیزین سندن آختیغینی تازا بیلمیشیق. سنین بیزه آنا اولدوغونو تازا اؤیرنمیشیق. دئمک عؤمروموز سنه باغلییمیش. سن اولماسان بیزده یوخ اولاریق. ایندی ، اؤز اوشاقلاریوین گؤزلری اؤنونده سوزسوزلوقدان چابالایب جان وئرمکده سن!بونا نئجه دؤزمک اولار. دؤزه بیلمه دیم منده. نه الیمدن گله بیلر کی؟ سنه بیر بارداق سو گتیریردیم. یولومو کسدیلر، یولو باغلادیلار، سنه چاتا بیلمه دیم، بارداغی آلیب سیندیردیلار. دئمک سنه سو وئرمک یاساق ایمیش. مگر بورا کربلایمیش دئمک! باغیشلا منی دنیزیم، گؤز یاشلاریمدان باشقا بیر شئی سنه سونا بیلمه دیم!
برچسب ها: شعر، تورکو شعر، ترکی شعر، تورکجه شعر، اورمو گؤلو شعری، شعر برای دریاچه ارومیه، دریاچه اورمیه، ارومی گولی، اورمو گولی، اورمو شعری، نگین آذربایجان،
خبر وئرین ائلله ره،
دوشسون هامی دیلله ره،
اورمو گؤلو گؤز دیکیب،
مدد وئره ن ال له ره.
گل ایناناق سئوگی یه،
قارداشلیغا بیرلی یه،
بیزده ن یاردیم ایسته ییر،
آزربایجان اورمیه.
من آشیق آی اولایدیم،
بیر سولو چای اولاردیم،
آشیب، داشیب داغلاری،
گه لیب سنه دولاردیم.
خالقیمین دوزلو گؤلو!
گؤرمه یک سنی اؤلو،
قویوب، گئدیب، بوراخما،
بیزه قورو بیر گؤلو
بو دردی کیمه یازام؟
اوز یوردومدا یالقیزام،
ائشیدیرسن سن منی؟
بو گونلر چوخ سوسوزام.
هارای لار آی هارای لار!
دولانار ایللر – آیلار،
من سوسوزام، هارداسیز؟
سویو گتیرین چایلار!
بیلمه لیسیز سیز بونو!
گلمز گولومون سونو،
بو کیچیک اللریمله،
قورتاراجام، من اونو
برچسب ها: بایاتیلار، شعر، اورمو گؤلو، شعر برای دریاچه ارومیه،


text:
اولکم آذربایجان
تبلیغات سایت
عکس های تاریخی از انقلاب مشروطه در تبریز
ستارخان
ستارخان سردار ملی (1284-1332ق) فرزند حاج حسن قراجه داغی در منطقه قراجه داغ (ارسباران) به دنیا آمد. سوابق زندگی او در دوران كودكی و نوجوانی تا درگیریهای جنبش مشروطه چندان معلوم نیست. از اطلاعات جسته و گریختهای كه از وی به دست آمده، درمییابیم كه او با پدر خود در روستاهای اطراف ارسباران به شغل پارچهفروشی مشغول بوده است.
آهنگ جدید و فوق العاده فرامرز عقلمند به نام آذربایجان
آتا بابا سوزلری
دوز یرده یریمیر شوخومدا شیلاخ آتیر
ترجمه: تو راه صاف نمیتونه راه بره، تو زمین شخمزده شده شیلنگ تخته میندازه
خکه خکه دینجه قیش چیخار
ترجمه: تا تو بخوای بگی خکه(تکه های کوچیک زغال) زمستون رسیده
کاربرد: اشاره به لفت و لیس دادن بیش از حد کاری داره
خیاطین اینه سی ایتمسه گونده اون دانا کوینک تیکر
ترجمه: سوزن خیاط اگه گم نشه روزی ده تا لباس میدوزه
گچینین بوینوزی قاماشاندا چوبانین دیرسگینه سورتر
ترجمه: شاخ بز وقتی میخاره به آرنج چوپان میمالتش
ایاغوی یورگانیوا گوره اوزات
ترجمه: پات رو به اندازه ی لحافت دراز کن
گذری بر تاریخ و ادب زبان ترکی
اوغوز خاقان
ریشه زبان ترکی : زبان ترکی اذربایجانی جزء شاخه غربی زبان های ترکی و از شاخه زبان های آلتایی میباشد و آن هم جزء دسته اصلی زبان های اورال- آلتایی است. ترکی استانبولی و ترکی ترکمنی نیز جزء شاخه غربی (در بعضی تقسیم بندی ها جنوبی) زبان ترکی محسوب میشود. ترکی قزاقی، قرقیزی، اوزبکی و اویغوری نیز جزء شاخه شرقی زبان ترکی(در بعضی تقسیم بندی ها متفاوت است)به حساب می آیند. از دیگر زبان های آلتاییک میتوان به زبانهای مغولی، کره ای، ژاپنی، مانچو و تونقوز اشاره کرد.
زبان های فنلاندی و مجاری نیز جزء شاخه زبان های اورالیک حساب می شوند.بر اساس یک نظریه ترکی آذربایجانی از اختلاط لهجه های اوغوز و قپچاق و ترکی شرقی اویغوری بوجود آمده است که در زمان امیرتیمور و بعد از آن، با آمدن ایلات ترک آناتولی(شاملو، روملو، استاجلو، قاجار، افشار و...) به آذربایجان، عنصر اوغوز در ترکی آذربایجانی بیشتر شد.
خط زبان ترکی : در مورد خط ترکی باستان در سنگ نوشته های یئنی سو و اورخون در 1400 سال پیش و ایشیک گؤل در 500 سال قبل از میلاد سخن رفت که به عقیده زبان شناسان خطوط ابداعی خود ترکان بوده و از هیچ خط دیگری اقتباس نشده است. ترکان با پذیرش دین اسلام خط عربی را جایگزین خط باستانی خود کردند (نظیر زبان فارسی که با الفبای عربی نوشته می شود).
با بکار آوردن حکومت جمهوری در ترکیه، مردم این کشور الفبای لاتین را جایگزین خط عربی کردند. آذربایجانی های شمال آراز نیز ابتدا در محدوده سال های 1929 – 1939بمدت ده سال زبان خود را به لاتین نوشتند سپس به دستور استالین، خط جمهوری های ترک زبان اتحاد شوروی (سابق) به کریل (سیریلیک) تبدیل شد.
شعرای آذربایجان
آذربایجان از گذشته های دور تاکنون سرزمین هنر ، شعر و موسیقی بوده است و در این مسیر شاعران بزرگی را تقدیم تاریخ نموده است،شاعران گذشته این خطه ازچنان هوش وقابلیتی برخوردار بوده اند که علاوه براشعار آذربایجانی اشعار فارسی و حتی عربی نیز سروده اند.«شاعران آذربایجان که به زبانهای ترکی آذربایجانی و دیگر زبانها شعر سروده اند 171 نفر بودند که 16 نفر در اردوباد ، 6 نفر در باکو ، یک نفر در برده ، 6 نفر در بیلقان ، 47 نفر در شیروان ، 59 نفر در قره باغ ، 36 نفر در گنجه و 4 نفر در نخجوان می زیستند.
شعرایی همچون نسیمی و فضولی که به سه زبان فارسی ، ترکی و عربی تسلط کامل داشتند و به هر سه زبان شعر سروده اند. نظامی گنجوی ،خورشید بانو ناتوان و دیگر شعرای شیروان و گنجه و نخجوان و دهها شاعر متفکر آذربایجان میراث گرانبهایی در قلمرو شعر و ادب از آنان بر جای مانده است. ما باید این میراث ادبی کهن و افتخار آمیز را پاس بداریم. اینها ستارگان درخشان علم و ادب میباشند که به تمام بشریت تعلق دارند».
چالدیران دؤيوشو
"چالدیران دؤيوشو " , "صفویلر" و "عثمانليلار" آراسیندا 1514 نجو ایل آوگوست ون 23 نده چالدیران دوزونده ماکو (ماكئ) شهری ياخینلیغیندا باش وئرمیش ووروشما آدلانیبدیر." آغقويونلولار"ین سقوطوندان سونرا صفویلر قیسسا زاماندا تاریخی آذربایجان تورپاقلارینی و اونا ياخین اراضی لری بیرلشدیرمکله کیفايتلنمهيیب ، آسيانین بیر حیصصهسینی ، خراسان و عراق کیمی واجیب رئژیونلاری دا اؤزلرینه تابع ائتدیلر. قیسسا زاماندا بو جور يوکسهلیش صفویلر دؤولتینین قرب (باتئ) سرحدلرینده يئرلشمیش و سرعتله بؤيومکده اولان باشقا بیر تورک منشألی ثولالهنین ماراقلارینا ضد ایدی. هله صفويلرین اردبیل حاکمیلیگی دؤورونده اونلارین حاکمیته گلمهلرینده، حربی- سياسی قووه کیمی مئيدانا چیخمالاریندا آنادولوداکی تورک "قیزیلباش" طایفالاری چوخ مهم رول اوينامیشدیلار.
صفويلر سیخ علاقهسی اولان بو طایفالار عثمانلی اراضیسینده بؤيوک تهلوکه ایدی. صفویلرله مؤحاربه تقدیرینده عثمانلی ایمپئریياسی اراضیسینده ياشايان قیزیلباشلارین آرخادا عؤصیان قالدیراجاغیندان چکینن سولطان بیر سلیم (1512- 1520) اونلاردان تقریباً 40 مینینی اعدام و سورگون ائتدیردی . بئلهلیکلر اؤزونه آرخادان مودافعهنی تامین ائتدی. دؤيوشون باش توتماسیندا صفوی حؤکمداری شاه بیر ایسماعیل و عثمانلی سولطانی بیر سلیم ین بیر بیرلرینه بسلهدیکلری موناسیبتلرده رول اوينامیشدیر. سولطان ایکی بايازید عثمانلینین گئنیشلنمهسینه چوخ دا چالیشمیر، اؤلکهنین داها چوخ مدنی اینکیشافینا فیکر وئریردی. اونا گؤره ده شرقده سرعتله گوجلنن صفويلر اونون اوچون تهلوکهلی گؤرونموردو، عکسینه گؤزل شاعیر اولان بیر شاه ایسماعیل و مدنیته بؤيوک ماراق گؤسترن ایکی بايازید آراسیندا ایستی موناسیبتلر فورمالاشمیشدير.
آذربایجان فولکلور وارلیقی
آذربایجان و تۆرک فولکلوری، دۆنیانین ان زنگین آغیز ادبیاتلاریندان بیری سی سایلیر، هر کسه آیدین دیر هئچ خالقین بۇ گئنیشلیک ده فولکلور آلانی یوخدور. تورک و آذربایجان فولکلورونی بیر کؤکلی و سای سیز بوداقلارا بؤلونموش آغاجا بنزتمک اولار کی اونون یارادیلیشی و گئنیشله مه سی تورک خالقنین یارادلیش دونملرینه قایدیر.
فولکلور هر بیر خالقین ایلکین بینوره لریندن اولاراق بیر خالقیلان بویا باشا چاتیب گوندن گونه گئنیشلنیب اوز زنگینلیگینه هر بیر دونم ده آرتیرمیش اولوب خالیقین باشیندان گئچن اولایلار اوغرادیقلاری حادیثه لر آپاردیقلاری مبارزه لر شنلیک لر غصه لر و دردلر آرزو و دیلک لر عادت و عنعنه لر ینی و یاشایش بیچیملرینی دیل لرینده و آغیزلاریندا یارادیلمیش یازماقلا توکنمیین سوزلرده ایفاده اولان گوسترگه لری اولوب.
لای لای لار، نازلامالار، آغیلار، بایاتی لار، آلقیش و قارقیش لار آتاسوزلری ، دئیملر،داستان لار، تاپماجالار،وسایسیز باشقا فولکلور ژانرلاری و قولارینین چئشیدلیلیک لرینه باخیلدیگی زامان بیر اوجسو بوجاقسیز دنیزله قارشی قارشیا قالنیر، بوآرادا ماراقلی بیرسوال ذهنیده اولوشور اودا بوی کی بو بها بیچیلمز و قیمت قویولمیان سؤز و آغیز ادبیاتی کیملر طرفیندن یارادلیب ؟
هانسی قیوراق ذهنیلر بو گوزلیکده سؤزلری و «ایپه ساپا گلمین اینجی لری» بیر آرایا گتیرمیش لر؟ دوغروسوبودورکی فولکلور و خالق بیلیم لری نسیللردن نیسللره ،سینه لردن سینه لره بیزلره گلیب چاتدیقیندان اونلاری کیملر و هانسی کیشیلر طرفیندن یارادلیشلاری چوخ آزارق بیزلره بللی اولور،بونا گوره ده فولکلور یارادیجیلارنی تانیماق ایمکانسیز گورونور
آشیق علعسگر – Aşıq ələsgər
آشیق علعسگر 1821 نجی ایلده گؤيچه ماهالینین آغ کیلسه کندینین حؤرمتلی شخصلریندن سايیلیردی؛ اساس مشغولیتی اکینچیلیک و دولگرلیک ایدی. عینی زاماندا، بداهتن سؤز دئمک، شعر قوشماق ایستعدادی وارایدی. آرا - سیرا قوشما، باياتی، گرايلی سؤيلهيردی. علی محمد کیشینین عائلهسی بؤيوک ایدی: دؤرد اوغلو، ایکی قیزی وارایدی. اوشاقلاری بؤيودوکجه علی محمد کیشینین قايغیلاری دا چوخالیردی. علعسگر، او زامان طبیعتجه مؤلايیم، اینسان پرور بیر شخص اولان کربلايی قوربانین ائوینده قالیردی.
کربلايی نین "صحنهبانو" آدیندا 10- 12ياشلی بیر قیزی واریدی.علعسگرله اونون آراسیندا مهریبان، صمیمی موناسیبت يارانمیش، اونلار بیر- بیرینی سئومیشلر.آنجاق کربلايی قوربانین محرم آدلی بیر قارداشی واریدی. وار- دؤولتی چوخ اولدوغونا گؤره ماحالدا اونا "پوللو محرم" دئيیردیلر. او، "صحنهبانو"نو اؤز اوغلونا آلماق ایستهيیردی. بونا گؤره گنجلرین بیر- بیرینه اولان محبتیندن خبر توتان کیمی"صحنهبانو"نو ایسه اؤز اوغلونا آلیر. اوشاقلیق ایللرینی آغ کیلسهده کئچیرن آشیق علعسگر خصوصی تحصیل آلا بیلمهمیشدی. او، صنعتین سیرلرینی کند جاماعتینین ایچینده، ائل صنعتکارلارینین و آغساققاللارینین يانیندا اؤيرنمیشدی.
هله کیچیک ياشلاریندان تئز- تئز موختلیف مجلیسلره گئدن علعسگر موللالارین حادثهلرینه، درویشلرین ناغیللارینا، آشیقلارین داستانلارینا هوسله قولاق آسیر.گوجلو يادداشی اولدوغوندان ائشیتدیگی صؤحبت لرین هامیسینی حافیظهسینده ساخلايار، سونرا هئچ بیر چتینلیک چکمهدن باشقالارینا دانیشاردی. آذربایجان خالق شعرینین ان بؤيوک نومایندهلریندن و بو شعرین ان اوجا زیروهلرینی فتح ائدن صنعتکارلارداندیر. آشیق پوئزیياسینی بول حیاتی موشاهیدهلرله زنگینلشدیرمیش، هم مظمون، هم فورما رنگارنگلیگی،هم ده صاف دورو خالق دیلیندن ایستیفاده باخیمیندان آشیق علعسگر آذربایجان، عوموما تورک شعرینه مثل سیز خیدمتلر گؤسترمیشدیر.
تبریز تاریخی قدیم قایناغلاردا
" آذربایجان "ین مدنیّت مرکزلریندن بیری اولان " تبریز " شهری قدیم دؤورلردن اعتباراً استراتئژی مؤوقئيینه و آل - وئریشلی ایقلیم شرایطینه گؤره قدیم شرقده شؤهرت قازانمیشدیر.ان قدیم دؤورلردن مهم تیجارت يوللاری جنوبی قافقاز، ایبئریيا و قافقاز " آلبانیياسی"ندان جنوبا دوغرو مئسوپوتامیيا و "هیندیستان"آ گئدن تیجارت يوللاری بو شهردن کئچیب گئتمیشدیر. باتی دان (غرب) اوزانان تیجارت يوللاری دا کیچیک آسیيانی کئچهرک تبریز شهرینده بين النهرين و هیندیستاندان گلن يوللارلا بیرلشمیشدیر. بئلهلیکله تبریز شهرینین اینکیشاف ائتمهسینه تأثیر گؤسترن مهم عامیللردن بیری تیجارت يوللاری اولموشدور. هله ماننا دؤولتی دؤورونده بو شهر مهم مرکزلردن بیری اولموشدور.
آسور میخی يازیلاریندا شهرین آدی تاورئش کیمی چکیلیر و بورادا نهنگ قالانین اولماسی قئيد ائدیلیر. تبریز شهری "سهند" داغینین اتهيینده يئرلشیر. تبریزده ان گوجلو زلزله 858 و 1042نجی ایل لرده باش وئرمیش و شهری يئرله يئکسان ائتمیشدیر. منبع لرین وئردیگی معلومتا گؤره تبریزده 858 نجی ایلده باش وئرمیش زلزله نتیجهسینده شهرده 40 مین نفر آدام هلاک اولموشدور. تبریزده يئرین خفیف ترپنمهسینی همیشه حیسس ائتمک مومکوندور. بعضی عالیملره گؤره يئرین بئله ترپنمهسینه سبب واختیله سهند داغینین وولکانیک اولماسیدیر. لاکین "خانیکوو" بونو يئر طبقهلرینین ديَیشمهسی ایله ثبوت ائتمهيه چالیشیر.
آذربایجانین طبیعی و جوغرافی شرایطینین آل - وئریشلی اولماسی بو اراضیده ياشايان اهالینین ياشاماسی اوچون قدیم زامانلاردان گؤزل ایمکان ياراتمیشدیر.معاصر تبریز، مرند و خوي شهرلرینین يئرلشدیگی اراضی ماننا دؤورونده "سانق بیتوع" آدلانیردی. بو اراضی اورمیيا گؤلونون شیمال و شیمال- قرب اراضیسینی احاطه ائدیردی. خزر دنیزی ایله اورمیيا گؤلو آراسنداکی اراضی ، تبریز و ميانه رايونلاری "زیکرتوع" آدلانیردی. سانق بیتو و زیکرتو رايونلاری اؤز دؤورلرینه گؤره اینکیشاف ائتمیش رايونلار ایدی. بونو آرخئولوژی قازینتیلار و يازیلی معلوماتلاردا تصدیقلهيیر. بئله کی، آسور حؤکمداری ایکی "سارقون"ون "اورارتو" دؤولتینه يوروشو زامانی بو اراضی اونون اوردوسونو اون(آرد) و شرابلا، هابئله يوک و مینیک حئیوانی ایله تعمین ائتمیشدی.


text:
سوْن پاییز /وحید طلعت
آنی لار اؤلوملو ، آنی لار آجی
ساعاتلار قورتولماز ، ساعاتلار آغیر
شوشه*نین تَرینه گؤزوم تیکیلب
دیه*سَن کوچه*یه قارا قار یاغیر
بو چیلله گئجه*سی ، بو قیش آخشامی
باخیرام گِئد به گِئد کؤلگَم اوزانیر
سئوگی*سیز یاشاماق عادت اولاندان
اؤزومدن کِئچرکن کؤلگم یوبانیر
بیر نفر بویلانیب کِئچمیشلریمدَن
آرزو مَزاریندان باخیر صاباحا
اوزونده بیر داملا دنیز گؤیه*ریر
شوشه*نین تریلَن آخیر صاباحا
ایچینده ائله*بیل حیات گؤونه*ییر
یازیق اَللَریله گؤزون اُوکالیر
کوچه*دن کِئچیر او سَس*سیز، سَمیرسیز
آغارمیش سؤزونده غمیم ایز قالیر
حَیَط*ده نه یازیق اؤلوم ته*له*سیر
اُتاقدا دووارلار یامان داریخیر
نیسگیل*لر دونیاسی ...*ـ آمان یِئل اَسیرـ
باشیما اوچارکن ئه*ویمی ییخیر
چیلله*نین شاختاسی بورویور منی
دیلیمده سؤزلریم دوْن آتماقدادیر
جان آتیر بیر نفر سنه یئتیشسین...
بو سَفَر بو یول*دور کی چاتماقدادیر!
بِئله بیر زاماندا ، بِئله بیر آندا
اوچورام خیالدا سَنه گَلیرم
گَزیرَم آردینجا یوللار اوزونون
روحوملا بو حالدا سَنه گَلیرم
گئجه*نی سوواراق ، گؤنَش دوغارکَن
ایکی کؤلگه*ییدیک خَلق آراسیندا
بیریمیز حوزونلو بیریمیز آسلی
ایکیمیز دیدرگین دیل یاراسیندان...
تبریزین سوْن قیشین خاطیرلادیقجا
بیر سویوق اؤشوتمه بیزی تیتره*دیر
"*وئرگول"*لر دونیاسی بیزی آیریلدیر
نه*بیله*ک یاشاماق نه دندیر ، نه*دیر؟!
ایکیمیز آردیجیل آیاقلاشیریق
دوستاقدان دوستاقا آیاق قویماغا
یئنه*ده باخیریق ... بورا... تبریزدیر
آنی*لار مزاری... نه وار دویماغا...؟
تاریخی اونودماز ، نیسگیلی آغیر
بیر یانان "ستارخان" باخیر تبریزه
بیر یانان "باقیرخان" قاییدیب گلیب
ائشیدیب اؤلموشوک ... آغلاییر بیزه!
بیرداها دؤنوروک کِئچَن گؤنلره
گؤزلردن ائله*بیل آرازدیر آخیر
بو شَهَر ، بو سئوگی ، بو سوْن طالِعیم
اونودور منی*ده.... یالنیز بوراخیر.
گلیرم اوزومله ساعات آلتی*دا
"ساهات میدانینا" گؤزوم ساتاشیر
نه گؤنلر سورموشم بوردا کِئچن*لر
باخدیقجا ، دویدوقجا... گؤزوم قاماشیر
ایچیمدن بیر سرین یئل اَسمه*ک*ده*دیر
ایز قویوب آرزولار آیاقلاریمدا
دیلیمه گلمه*دَن سونونجو پاییز
آتامین آدی*دیر دوداقلاریمدا... :
آتالار ناغلیندا یاتسادا بختیم
اویاندیم حیاتلا قارشی*یا چئخدیم
دوورالار دالیندان دیرچه*لیب باخدیم؛
ساغیمی کوْرلادیم ، سولومو یئخدیم
ایچیمده هؤووشنه ، سسیمده قورخو
اؤزومو ... اؤزومله اینان بولدوروب
آغلاییر ، هونکورور اوخشاییر منی
قلبیمده بیر آرواد آرین اولدوروب!
آنلیمین یازغی*سین یازدیران زامان
طالعیم قارادان قارا یازیلمیش
آرزولار یئرینه یازیق قلبمیده
بیر درین ، داریشیق قبیر قازیلمیش
منده ایللر بویو بیر قوجا... قری
اوغلونون یاشی*دک نیفرت یاشادیر
ایچیمده او یازیق هایخیریرمنه:
ـ سنی بوندان بری قیسمت یاشادیر!ـ
اولدوزدان اولدوزا اوزون گئجه*لر
یولونو ایزلیرم اوزون گئجه*لر
بیلیرسَن بو اوچ*-*بئش گونلوک حیاتدا
نئجه سن*سیزلیرم اوزون گئجه*لر
ائله*بیل گؤزومدن اولدوز اَله*نیر
هر گئجه بیر اولدوز گؤیومدن آخیر
قورخودان دؤرد اَللی تَله*سیک روحوم
طالعی قوجاقلیر ، منی بوراخیر
دییرلر آرزولار قورتولان زامان
انساندا دویغولار عقله یوکسه*لیر
آرزوسون بیتیرمیش اینسان *نه*دندی
عاغیل سیز، دویغوسوز گؤزیاشین اَلیر؟
عدالت اومورام سنین سؤزوندن
آغلیرام ائلیمه ، قارا باغلارا
قلبیمی باغلیرام آیاقلارینا
کونلومو وئریرم اوجا داغلارا.
سئوگیلیم حیاتیم قورتولان زامان
بیر گؤیرچین منی سنه گوتورور!
بو یانیق اورگیم اللرین کیمی
حیاتی توتدوقجا ... منی اوتورو
نه یازیق طالعیم ، نه ایوالیم وار
بیرگؤنوم یاسلی دیر، بیریسی پای سیز
آما تکجه سَن*سَن آییم اولدوزم
یاشاماق اولارمی اولدوزسوز ، آی*سیز؟
عاشقیق سازیلا سوزو بیرله*شیب
یادیما گتیریر او... چنلی بئلی
سؤزلریم توکولور غزل*لریمه
اوستومه یئل اسیر؛ ائلیمین یئلی!
بیر آددیم یئرده*یم بیرسی گؤیده
گلیرم یئنه*ده من سنه ساری
اورگیم تلسمه یورو یوللاری
بوسفر باسارام باغریما یاری
سسیمی دویدوقجا آتا داغلاریم
آنامین یوردوندا حوزون محو اولور
اوتاقدا عکسینی چکندن بری...
سنی گؤرجَک منیم گؤزلریم دولور.
گلیرم بو سحر سنین اوستونه
نئجه یول یورقونو سفری خوشلار
نئجه یار بسله*ین دؤزَر آجی*یا
اینتیظار چَکَن گؤز خبری خوشلار...
یوخوما گلیرسن اؤلوم دیریلیر.
دیلمه گلیرسن حیات یارانیر.
اؤزـ اؤزه ساتاشیر یئنه گؤزوموز
ساعاتلار یوبانیر ، زامان دایانیر.
آخرین پستها
نه عشق اولایدی، نه عاشیق، نه نازلی آفت اولایدی پنجشنبه 23 مرداد 1393
بیلمـم، بـو نـازنیـن کیمیـن ایستکلـی یـاریـدیــر؟ چهارشنبه 27 فروردین 1393
کفر زلفون ساله لی رخنه لر ایمانیمزا پنجشنبه 21 آذر 1392
دئدیم:ای غنچه دهن،کونلومو قان ائیله میسن دوشنبه 11 آذر 1392
حسینه یرلر آغلار گویلر آغلار پنجشنبه 23 آبان 1392
یار آغلادی من آغلادیم (+ترجمه ی فارسی) دوشنبه 13 آبان 1392
سن سیز ای گول کونلومون بیر دم قراری یوخدو، یوخ دوشنبه 11 شهریور 1392
گریبان اولدی رسوالیق الی له چاک، دامن هم پنجشنبه 31 مرداد 1392
یغیلماییر یوللاردان فیکریم خیالیم یکشنبه 27 مرداد 1392
گوزلرین آلدی منی پنجشنبه 25 آبان 1391
یاریما دئمیشم منه ساز آلسین(آمان ننه) چهارشنبه 24 آبان 1391
بایاتی دوشنبه 1 آبان 1391
کوچه- ترجمه ی شعر فریدون مشیری جمعه 13 مرداد 1391
آیریلیق یکشنبه 18 تیر 1391
لیست آخرین پستها


text:
دوزلو اوغلان وبلاگلارینین یاخشی اولماقی اوچون آتیل باتیل فروشگاهین دان آلیش وئریش ائدین
منیم سئودییم موغننیلردن بیریسی آقا داداش آقایئو دن گوزل موزیک لر دانلود ائدین
Ağadadaş Ağayev gözəl müziklər sizin üçün danlod edin
1- آلا گؤزلوم Ala gözlüm
2- آی قیز سن اوینا ay qız sən oyna
3- گلدین gəldin
4- حلال ائله həlal elə
5- آیریلیق ayrılıq
6- بو گئجه bu gecə
۷- گؤرموشم سئومیشم görmüşəm sevmişəm
8- گولوم سنسن gülüm səsən
9- ساری گلین sarı gəlin
10- سنه ده قالماز sənədə qalmaz
۱۱- سئویرم ده sevirəm de
۱۲- یاندیردی قلبیمی yandırdı qəlbimi
13- سئویرم ده ۲۰۰۸ sevirəm de 2008
14 – آی یالانچی ay yalançı
۱۵- آذربایانیم AZƏRBAYCANIM
16- بیردنم birdənəm
۱۷- دیلبریم dilbərim
18- دوداغینا گولوش قؤنوب dodağına gülüş qonub
19- گئجدیر داحا gecdir daha
20 – گل قاییداق او گونلره gəl qayıdaq o günlərə
21- گلرم gələrəm
22- گلین گلنده gəlin gələndə
۲۳ – گؤزلر یالان دئمز gözlər yalan deməz
24 – هالیمی سؤرما halımı sorma
25 – لیلا mp3 leyla
26 – من عاشیق اویانینجا mən aşıq oyanınca
27- او منیم سئوگیلیم o mənim sevgilim
28- اولماز بئله قامت olmaz belə qamət
29- اولمزلیک نغمه سی ölməzlik nəğməsi
30- اوخو بولبول oxu bülbül
41- یاری سنده yarı səndə
Filed under: آذربایجانی موزیک لر Azərbaycan müzikləri | Etiketlənmiş: agayef,aghadadash aghayefğ,Ala gözlüm,ala gözlüm mp3,aqa dadaş aqayev,aqadadaş aqayev,ay yalançı mp3,ayrilix mp3,ayrılıq mp3,Azerbaycan ahəngləri,Azerbaycan mp3,Azerbaycan mp3 indir,Azerbaycanim mp3,azeri mp3,Azərbaycan mahnıları,Azərbaycan müzikləri,Azərbaycanim mp3,Ağadadaş Ağayev,Ağadadaş Ağayev ayrılıq mp3 yüklə,birdənəm mp3,bu gece mp3,bu gecə mp3,dilbər,dilbərim mp3,download mp3 Azeri,görmüşəm sevmişəm mp3,gözəl,gözlər yalan deməz mp3,gülüm sənsən,gecdir daha mp3,gəl deyir mp3,gəl qayıdaq o günlərə mp3,gəldin mp3,gələrəm mp3,gəlin gələndə mp3,halımı sorma,həlal elə mpə,leyla mp3,mahnılar,mən aşiq oyanınca mp3,mp3 Azəri,o mənim sevgilim mp3,olmaz belə qamət mp3,oxu bulbul mp3,oyna gözəl oyna mp3,qoluma gir əzizim,qoymaram gedəsən mp3,sari gelin,sari gelin mp3,sarigelin,sarigelin mp3,sarigəlin mp3,sarı gəlin,sarı gəlin danlod,seni seni mp3,sevənlərin qoru dunya,sevgilim ay sevgilim mp3,sevgilim mp3,sevirəm de mp3,sənədə qalmaz mp3,sənsiz,sənsiz keçən ömür mp3,son görüş mp3,قولوما گیر عزیزیم,قویمارام گئده سن,قیز,لیلا,لیلا قوربانین اولوم,من عاشیق اویانینجا,موزیک کلاسیک آذربایجانی,موزیک گلین گلنده,موزیک آذربایجانی ساری گلین,موزیک ایریلیق,موزیک اذربایجانی,موزیک اصیل آذری,موسیقی کلاسیک آذری,موسیقی آذربایجانی لیلا,موسیقی ساری گلین,ماهنیلار,چهارشنبه سوری,نغمه های اذربایجان,هالیمی سورما,وورولدوم,یالان,یالانچی,یالانجی,یاندیردی قلبیمی,یاری سنده,یاشاسین آذربایجانیم,یاشاسین اذربایجان,گل قاییداق او گونلره,گل دییر,گل دئیر,گلین,گلین گلنده,گلدین,گلرم,گورموشم سئومیشم,گوروش,گوزل,گوزلر یالان دئمز,گؤزلر یالان دمز,گئجه,گرزلر,vuruldum mp3,yalan,yandırdı qəlbimi mp3,yarı səndə mp3,آقا داداش آقایف آهنگ,آقا داداش آقایئو,آقایف,آقاداداش آقایف,آقاداداش آقایئو,آلا گؤزلوم,آهنگ قدیمی ساری گلین,آهنگ لیلا,آهنگ های آذری,آهنگ های ترکی اذربایجانی,آهنگ یالانچی,آهنگ گلرم,آهنگ گولوم سنسن,آهنگ آیریلیق,آهنگ ترکی اذری لیلا,آهنگ دیلبریم,آهنگ سئوگیلیم,آهنگ سئوگیلیم آی سئوگیلیم,آهنگ شاد آذری,آهنگهای سنتی آذربایجان,آی یالانچی,آیرلیق ماهنی,آیریلیق,آیریلیق موسیقی,آیریلیک,آذری موسیقی لر,آذربایجان,آذربایجان موزیک لری,آذربایجان ماهنیلاری,آذربایجان نغمه لری,آذربایجان آهنگلری,آذربایجانیم,آزربایجانیم,آغا داداش آغایئو,اقایف,او منیم سئوگیلیم,اولماز بئله قامت,اوینا گوزل اوینا,اوینا گؤزل اوینا,اوخو بولبول,ای قیز سن اوینا,ایریلیق ماهنیسی,بهترین آهنگ های اذربایجانی,بو گئجه,بو گجه,بیردنم,ترانه های آذری,ترانه آیریلیق,ترانه آذری ساری گلین,دوداغینا گولوش قونوب,دانلود موزیک آی قیز سن اوینا,دانلود موزیک آذربایجانیم,دانلود موزیک بو گئجه,دانلود موزیک ترکی لیلا,دانلود موزیک ساری گلین,دانلود موسیقی آیریلیق,دانلود موسیقی ساری گلین,دانلود ماهنی اذری,دانلود آهنگ لیلا,دانلود آهنگ های اصیل آذری,دانلود آهنگ های شاد,دانلود آهنگ گلین گلنده,دانلود آهنگ آیریلیق,دانلود آهنگ آذری,دانلود آهنگ آذربایجانیم,دانلود آهنگ الا گؤزلوم,دانلود آهنگ اولماز بئله قامت,دانلود آهنگ اوخو بولبول,دانلود آهنگ بو گئجه,دانلود آهنگ حلال ائله,دانلود آهنگ ساری گلین,دانلود آهنگ شاد آذری,دانلود آیریلیق,دانلود اهنگ های اذربایجانی,دانلود اهنگ سنه ده قالماز,دانلود ترانه آذری لیلا,دانلود ترانه آذری دیلبریم,داونلود ترانه های آذری,سنه وورولدوم,سنه ده قالماز,سنده قالماز,سنسیز کئچن عومور,سون گؤروش,سوگیلیم,سئویرم ده,سئوگیلیم,سئوگیلیم ای سئوگیلیم,ساری گلین,ساری گلین آقا داداش اقایئف,ساری گلین آهنگی,ساری گلین دانلود,عاشیق,عزیزیم | Leave a comment »


text:
دینمه وئر!
دوکتور جئری
قلئیچی مورتوض، قارداشلیغی شیخجا آغانین کنکورسوز آزاد دانیشگاهین "ایسلامی بیلملر" رشتهسینده قبول اولدوغو موناسیبتینه قوناقلیق وئرمیشدی. باشدا پروفئسور نصرالدین اولماق اوزره، سیرا ایله اوستاد دفتری، قودرت موعللیم ابولحسنی، قلئیچینین یئکه باجاناغی سرهنگ امیرتومان، کل اوغلان رضایی، عابباس ائلچین، اوستاد فرهیخته، اگلشمیشدیلر. قوناقلارین هامیسی گلمیشدی بیرجه حاج محمدعلی آغا برزگر یوبانمیشدی. قلئیچی مورتوض سورهکلی پئنجرهدن ائشیگه باخیردی. سونوندا حاج محمدعلی آغا دا تاپلیب گلدی. هامی آیاغا قالخدی. اؤپوش-گؤروشدن سونرا اوتاغین باشیندا پروفئسور نصرالدینین یانیندا بیلهسینه یئر گؤستریلدی. حاج محمدعلی آغا قاش- قاباقلی گؤرونوردور. قودرت موعللیم اؤزونو ساخلایا بیلمهییب ندنینی سوروشونجا دردی دئشیلدی:
- بئش آلتی گون بوندان قاباق اوزاق یئردن قوناقلاریم گلمیشدی. ائوین قاپیسینین کئیچک اولدوغونا گؤره ماشینی قاپیدا ساخلادیلار. سحر چاغی ائشیگه چیخاندا گؤردوم ماشین دؤرد تکرین آچیب آپاریبلار. دوغروسو قوناقلارین یانیندا لاپ باشی آشاغی اولدوم. بو گون گئدیب یئکه بیر قاپی آلیب گتیردیم. دیواری ییخیب قاپینی آسماقدا ایدیک، هارادانسا بیر مأمور تاپیلیب گلدی. " نه ایش گؤرورسوز؟"دئدی. "قاپینی یئکهلدیریک" دئدیم. مأمور دیللندی:"سیز کیمین ایجازهسی ایله قاپینی یئکهلدیرسیز، مگر مملکتین صاحابی یوخدور!" سونرا بیرآز یوموشالیب آتیردی: "ائلهدی اللی مین تومن!".
قلئیچی مورتوض دانیشیغین اورتاسینا آتلاندی:
- اللی مینی وئردین؟!
حاجی محمدعلی دوداغینی بوزوشدوردو:
- یوخ!!.. نییه وئرردیم!..
قلئیچی الینی دیزینه چالیب، "نییه وئرمهدین؟"- دئیه دانلایینجا، قوناقلار باشلارینی توولاییب، " جوج..جوج..جوج.." کیمی بیر سس آغیزلاریندان چیخارتدیلار.
اوستاد دفتری سوروشدو:
- سونرا نه اولدی؟
حاجی محمدعلی آرتیردی:
- هئچ..مأمور جیبیندن بیر کاغیذ چیخاردیب بیلمه وئریب دئدی؛ صاباح گلرسن ایدارهیه هر شئی اورادا بللی اولار.
قلئیچی مورتوض اوزونو باجاناغینا توتوب دئدی:
- سرهنگ!.. سیزین باشیزا گلن اویون حاجینین باشینا گلمهسه من هئچ زات بیلمیرم..باااااخ!
قوناقلار سرهنگه ساری دؤندولر:
- سرهنگ!...نه اویونو؟!!
سرهنگ أیری- أیری قئلیچی مورتوضا باخاراق فیسیلدادی:
- هئچ!.. دئمهلی دئییل!!
ماراقلانمیش قوناقلار ال چکمهدیکده سرهنگ سؤزه باشلادی:
اینقلابدان قاباق افسرلیک دانیشکدهسینی بیتیریب درجه آلدیغیمیز گون، یولداشیم ایسکندرله پادگانین یاخینلیغیندا اولان ایچکیدوکانینا گئدیب بو موناسیبتی قوتلاماق ایستهدیک. هله بارداقلاریمیزی چاخناشدیرمامیشدیق ایکی ژاندارما ایچری گیردیلر. ژاندارمالارین بیری استوار2 ایدی بیریسی ایسه گروهبان3. قوجا استوار بیزی گؤرونجه قاشی ایله گروهبانا ایشاره ائلهیهرک بیزیم میزین باشینا گلدیلر. استوار سوروشدو:
- جناب سروان بورادا نه قاییریرسیز؟!
دونقولداندیم:
- گؤرمورسن بوغازیمیزی ایستلاتماق ایستهییریک!
استوار یوموشاقجا دئدی:
- آمما اولماز قوربان!!...
من سینیرلندیم:
- نییه اولماز هلهکی اینقلاب اولماییب؟!!
استوار بیر آز دالییا چکیلهرک:
- من سیزین اؤزوزه گؤره دئییرم صاباح سیزه مسئله اولار! دئییب گروهبانا گؤز ائلهدی. گروهبان قاباغا گلدی:
- جناب سروان ایستهییرسیز صاباح سیزه مسئله اولمایا ییرمی تومن وئرین.
بو سؤزو ائشیتجک یوموروغومو میزین اوستونه تاپداییب قیشقیردیم:
- زور پولو ایستهییرسیز؟! مگر بو مملکتین صاحابی- قانونو یوخدور؟!
قوجا استوار قیشقیربغیما باغیرتی ایله قارشیلیق وئردی:
- نه سسینی آتیبسان باشینا، دور گؤروم پاسگاهااا...
یولداشیم ایسکندر پیچیلدادی:
- ییرمی تومنی وئر قورتولاق یوخسا ایش اوزونا چکهجک!
قیزیشدیم:
- یوخ اولماز.. بیزی پاسگاهدان قورخودورلار...بونلار گرهک بیزیم قاباغیمیزدا آیاق جوتلهییب چاس قووزایالار..
نه باشیزی آغریدیم؛ یاریم ساعات سونرا ژاندارمرینین پاسگاهیندا ایدیک. پاسگاهین رئیسی قوجا بیر ستوان3 ایدی. بیزی گؤرونجه سرتجه استوارین اوستونه قیشقیردی:
- مملکتین افسرلرینی نییه بورایا گتیریبسیز؟!
استوار دیل- دوداغینی دولاشدیرینجا گئنه قیشقیردی:
- تئز گئت گوزاریشینی یاز گتیر!
سونرا گولومسهیه-گولومسهیه بیزه اوتوراجاق بویور ائدیب سربازینا تاپشیردی ایکی چای گتیرسین. شیشهلهنه- شیشهلهنه یولداشیم ایسکندره گؤز باسدیم. هله چایلار گلمهمیشدی استوار گوزاریشی یازیب گتیردی قویدو میزین اوستونه. گؤزومون قیراغی ایله گوزاریشه باخدیم تکجه یاریم خط ایدی. گولمهگیم توتدو! رئیس گوزاریشی گؤتوردو. اوخویونجا بیر بیزه بیر کاغیذا باخدی، سانکی گؤزلرینه اینانا بیلمیردی سونرا یئنه بیر کاغیذا بیر بیزه باخدی. آلینی قیریشلانیب رنگی قیپ-قیرمیزی اولدو. کوف- کوف کوفولداماغا باشلادی. قورخویا دوشدوک گؤرهسن بو آللاهسیز او یاریم خطده نه یازیب رئیس بو حالا دوشدو؟! بیردن رئیس پاتلادی:
- اولان سیز اوتانمیرسیز؟... اؤلوب، اریمیرسیز؟ بو ایشلر نهدیر گؤرورسوز؟... او درجهلریزدن خجالت چکین؟...
نیگرانلچیلقیدان اؤلمکده ایدیک. یالوارجاسینا میزیلدادیم:
- آخی قوربان نه اولوب؟!
گوزاریشی اوزومه تولازلادی. کاغیذا باخدیم: "متهمین حین عمل شنیع لواط دستگیر شدند".
تر شیر-شیر آلنیمدان تؤکولمهگه باشلادی؛ جیم جیلاق سو اولدوم. ایسکندرین حالی مندن ده یامان ایدی. رئیس میزین دالیندا اوتوروب تئز- تئز بیر شئیلر یازماغا باشلادی:
اینجارسیز- اینجارسیز سیزیلدادیم:
- قوربان نه ائدیرسیز؟ سرکار استوار نه یازیبدیر یالاندیر، بؤهتاندیر؟! بیز...
سؤزومو کسدی:
- من بیلمیرم ... دادگاها یازیرام اورادا تکلیفیز بللی اولار...
ایسکندره دؤندوم:
- دادگاها گئتسک، تبرئه اولساقدا، اولماساقدا آبیریمیز گئدهجک!..
ایسکندر آغلامسینا-آغلامسینا رئیسه یالواردی:
- قوربان!... اولماز ییرمی تومنی وئرهک گوناهیمیزدان گئچهسیز.
رئیس ال ساخلاییب دئدی:
- ییرمی تومن ائشیگین قیمتی دیر.. پاسگاهین قیمتی اللی تومندیر اوغلوم!..
گؤنده ر بؤلوم لر: حیكایه و گولمهجهلر
بؤیوک رئیس
دوکتور جئری
قوش بازارینا گئتمیشدیک. اوستاد دفتری قیزینین دوغوم گونو موناسیبتینه گؤره قونوشان بیر طوطو قوشو آلماق ایستهییردی. ساتیجی بیزی گؤزل بیر قفسین قاباغینا آپاردی. اوچ طوطو سیرا ایله آغاجین اوستونده اوتورموشدو. ساتیجی قوشلاری گؤستهرهرک:
- بیزیم ان باهالی طوطو قوشلاریمیز بونلاردیر؟- دئدی.
اوستاد دفتری بیرینجی طوطونو گؤستریب سوروشدو:
- بونون قیمتی نئچه دیر؟! نهلر باجاریر؟...
ساتیجی آچیقلادی:
- بونون قیمتی بئش میلیوندور؛ حافظ ایله سعدینین شئعیرلرینی ازبردن اوخویور، فارسینی مکمّل بیلیر، بیرآزجیقدا عربی باجاریر.
اوستاد دفتری ایکینجی طوطونو گؤستردی:
- بو؟!...
- بونون قیمتی اون میلیوندور؛ حافظ، سعدی، فردوسینین شئعیرلرینی ازبردن اوخویور، فارسینی مکمّل بیلیر، بیرآزجیقدا تورکی باجاریر.
اوستاد دفتری جوشقو ایله اوچونجو طوطونو گؤستردی:
- بو؟!..
- بونون قیمتی ییرمی میلیوندور!!...
ایکیمیز بیردن سسلندیک:
- ییرمی میلیون؟!! بو نهلر باجاریر؟...
ساتیجی قانی سویوقلوقلا فیسیلدادی:
- ائله بیر شئی باجارمیر، بیر آزجیق فارسی بیلیر...
اوستاد دفتری سؤزونو کسدی:
- بئله ایسه نییه بئله باها؟!!..
ساتیجی گولومسوندو:
- بو طوطو چوخ اؤنملی بیر قوش اولمالیدیر؛ چونکو بو ایکی طوطو بوندان بتر قورخوب بیلهسینه دئییرلر:
رئیس! [فرهنگستان زبان فارسی]
گؤنده ر بؤلوم لر: حیكایه و گولمهجهلر
قیرخ بئش مین بئش یوز تومنی وئرمهسهلر!
دوکتور جئری
کئفلی ایسکندر گئجه یاریسی سرخوش ائوه قاییتدی. خالاخانیم بئلینه ساریلیب اوزوندن اؤپه-اؤپه سوروشدو:
- ایسکندر بگ من گؤزلممی؟!!
ایسکندر :
- سن منیم گؤزومده “سیبل جان”دان دا گؤزلسن!!
- منی سئویرسنمی؟
- هه.. دونیالارجا سئویرم!
- سئویرسنسه چاخیر ایچمگی ترگیده بیلرسنمی؟
- یوووخ!.. ترگیتسم، گؤزومده مئیمون کیمی گؤرونهجکسن!!
گؤنده ر بؤلوم لر: حیكایه و گولمهجهلر
دور چای دمله!
دوکتور جئری
کئفلی ایسکندر هر گون ایشدن قاییداندا خالاخانیما، "دور چای دمله" دئییردی.
بیر گون خالاخانیم قیزغین-قیزغین:
- نه دور چای دمله مه سی ؟!- دئیه دیللندی.
ایسکندر شاشیردی:
- سنه نه اولوب؟!
خالاخانیم کوکرهدی:
- نه اولاجاق؟!.. ائوه گیرجک،"دور چای دمله، دور چؤرهگی گتیر" دئییرسن. بیز هاچان فارسلار کیمی مدنییّتلی، فرهنگلی اولاجاغیق!... گئت؛ بیر آز آغایی روستمیدن اؤیرن!!...
ایسکندرین گؤزلری کلّهسینه چیخدی:
- آغایی روستمی داها کیمدیر؟!
- تزه قونشوموزدور، فارسدیرلار.. آروادی دئییر: آغایی روستمی ایشدن گلنده اوتوروروق، موسیقی دینلهییریک، ادبیّاتدان دانیشیریق.. ساعاتلارجا ٰحافظٰین، ٰسعدیٰنین شئعیرلرینی اوخویوروق. سن ایسه گلنده...
ایسکندر باشینی آشاغی سالیب دینمهدی.
ائرتهسی گون، کئفلی ایسکندر ایشدن دؤنونجه خالاخانیمی یانینا چاغیریب سوروشدو:
- ٰعمادالدین نسیمیٰنی تانیییرسانمی؟
- یوخ!
- ٰ محمد فضولیٰ-نی نئجه؟
- اودا کیمدی؟!
- ٰ ابولقاسم نباتیٰ ؟!
- یووو...
- ٰفکیرت امیروفٰ –و حتما دینلهییبسن؟!
- ....
خالاخانیم سوسونجا، کئفلی ایسکندر باشینی آشاغی سالدی:
- بئله ایسه، دور چای دمله!
گؤنده ر بؤلوم لر: حیكایه و گولمهجهلر
خبر: "طرح نو" قزئتی تورکلری یامانلادی، مش اسماعیل توتوقلاندی!
دوکتور جئری
دونن مأمورلار محلّهیه تؤکولوشوب قونشوموز مش اسماعیلی توتوقلاییب آپاردیلار. مش اسماعیل بئش ایل بوندان قاباقدا پانتورکیستلیک اتهامینا گؤره یاخالانمیشدی. دئییلنلره گؤره، او، توران اؤلکهسینین جاسوسو اولوب "طرح نو" قزئتینین علئیهینه اولان گؤستریلرده، اغتشاشلاردا الی واردیر....
بئش ایل بوندان قاباق مش اسماعیلین ایلک توتوقلانماسینین ماجراسینی یازمیشدیق، خاطیرلاتماق اوچون یئنه حوضورلارینیزا سونماق ایستهییریک:
مش اسماعیل نئجه پان تورکیست اولدو؟
دوکتور جئری
مش اسماعیلی محللهده هامی تانیر. سحر آلا قارانلیقدان ائودن چیخیب آخشام قاش قارالاندا ائوینه قاییدار. اوزون ایللردیر؛ اسکیمیش یوک ماشینیلا بیرگه روزگارین ایستی- سویوغونو، چؤل - باییردا چکمکده دیر. ایندی اونو یالنیز تویلاردا توی بیگی ، یاسلاردا ایسه چای-سماور تزگاهی نین دولاندیریجیسی کیمی گؤرمک اولور آنجاق کئچمیشده، یایلاری بیر نئچه یول قاپی قونشونو ماشینینا دولدوروب اورمو گؤلونه آپاراردی. اورمو گؤلو مش اسماعیلین هر شئی ایدی. اوزمکدن دویمازدی . یورولاندا ایسه زیغ- چامورا قویلانیب شیرین خاطیره لریندن دانیشیب گولدورردی؛ هردنسه اوخویوب هامینی شنلندیره ردی.
مش اسماعیل بؤیوک-کیچیگین سئویملیسی دیر محلله ده . بونا گؤره اونون توتولما خبری هامینی سارسیتدی. محللهیه ولوله دوشدو. دئییلنلره گؤره، مش اسماعیل پان تورکیست لیک اتیهامینا گؤره یاخالانیب آدی یوخ ایدارهسینه آپاریلمیشدی. مش اسماعیلی ائشیگه چیخارتماق اوچون آغ ساققاللار سفربر اولدو. اولمایان- قالمایان یئرلره باش وورولدو. بو چابالامالار بیر آی سونرا سونوجلانیب مش اسماعیل یوز الی میلیونلوق وثیقه ایله آزاد اولدو. بیر قوطو شیرینی باغلاییب شامدان سونرا آتاملا گؤروشنه گئتدیک. ماراقدان ایچیم ایچیمی یئییردی. گؤره سن مش اسماعیلی نه اوچون توتموشدولار؟ بیلدیری می داغیدیب؟ کیتاب- درگی می یاییب؟ یووو..خ ، مش اسماعیل آدینی زورلا یازیر ! بو اولا بیلمز. کامیونچولوغودا تراختورچولوغونون گونوسودور! اولمایا اورمو گؤلونه گؤره بیر شئی دانیشیبدا الینه ایش وئریب؟ هه! بئله اولمالی دیر. آناسینین قیرخیندا سؤز اورمو گؤلونون قوروماسیندا دوشنده او ، "اورمو گؤلونون قورماسی آنامین اؤلوموندن منه آغیر گلیر " دئمیشدی. بو فیکرلرده مش اسماعیل ائوینه یئتیشدیک. اوتاق قوهوم- قونشو ایله دولو ایدی. ایچری گئچدیکده ، مش اسماعیل آیاغا قالخیب بیز ایله اؤپوشوب گؤروشدو. ساتاشاراق:- مش اسماعیل، ماشاآللاه بتر کؤکلمیسشن!- دئدیم.
قیققیلدایا- قیققیلدایا:- "یوخ بابا ، کؤکهلن یئرین آدی زینداندیر؛ من گئدن یئرده آدام آریقلار، گؤمورسن تومان اگنیمدن دوشور!" دئدی. هامی گولوشدو.
شیرنیلر یئییلدی. چایلار ایچیلدی. قوناقلارین بیری، " مش اسماعیل نئجه اولدو توتولدوز؟" دئینجه مش اسماعیلین آلینی قیریشلاندی. سیگارینین کؤتویونو کول قابینا باساراق ،"هامینی برق توتاندا بیزیده جین چیراغی توتدو" دئیه سؤزه باشلادی مش اسماعیل: - او گون ناهار چاغی آریغین-یورغون ائوه گلیردیم خیاباندا آغیر تیخاج وار ایدی. ماشینلار یاواش- یاواش گئدیردیلر. قاباغیمداکی پرشیا ماشینی بیردن تورموزا باسینجا دالدان اونا توخوندوم. آشاغی آتلاندیم. ائله بیر شئی اولمامیشدی. پرشیاداکی لاردا ائندیلر. دؤرد گنج اوغلان ایدیلار. ساغ الیمی دوشومه قویوب بیر آز اگیلهرک:- باغیشلایین تقصیر منده ایدی، خسارتیز نئچه اولسا حاضیرام وئریم- دئدیم. کئچی ساققاللی پرشیانین سوروجوسو حیرصلی – حیرصلی قیشقیردی:
- ای بر پدرت لعنت افراسیاب!
" ائله بیل ،منی بیر آیریسی ایله یانلیش توتموش " دئدیم اؤز- اؤزومه سونرا:
- ببخشید آغا من افراسیاب نیستم ایسمی من مش اسماعیل است.
گئچی ساققال اوغلان سایمازیانا :
- تورو نمی گم جد اعلایتونو میگم – دئدی سونرا دا بیر ایکی دنه کیفیر سؤز افراسیابین بؤیرونه دوگونلهدی.
چاش- باش قالمیشدیم. اوغلانین نه دئدیگینی ایچ ائلهیه بیلمیردیم. بیرآز دوشوندوم . بیردن هیندی فیلیملرده کی کیمی قاییتدیم اوتوز- اوتوزبئش ایل قاباغا. شاه زامانی، اورمو رادیوسوندا شاکری آدلی بیریسی هر آخشام شاهنامه نین ناغیللارینی دئیردی. بو ناغیللاری چوخ خوشلادیغیمدان هر گون اونلارا قولاق آساردیم. بیردن سانکی یاتمیش ایدیم ، اویاندیم. بو ناغیللاردا افراسیاب تورکلرین شاهی، بؤیوگو ایدی. بونو خاطیرلایینجا قانیم بئنیمه داشلاندی. گؤزلریمی یوموب آغزیمی آچدیم:
-اولان روستمین آغزینی سـ...
اونون آروادینی ...
اونون دده سی نین سومویونو....
سهرابین قانینا ایشیییم، اونون نوشداروسونا سیچیم...
گنجلر یامانلاری ائشیدجک اوستومه یومولدولار.فیرلانان یومورق اولدو آتیلان تپیک. مامورلار اوزومه بیبرلی اسپری فیشقیراندا اؤزومه گلدیم. یولدان گئچنلر، دؤرد فارسین بیر یاشلی تورکله ووروشدوغونو گؤرونجه ساواشا قاتیشاراق گنجلری دؤیوب پرشیانی دارما- داغین ائتمیشدیلر. بیزی پولیس ایداره سینه آپاردیلار.گتیرمزلیکدن پولیس ایدارهسینین رئیسی، روستم و گنجلرله همشهری چیخدی! نه باشیزی آغریدیم. پولیس ایدارهسینده حلل اولا بیلن پرونده نی، "بو موضویا یئتیشمک بیزیم صلاحیبتیمیزده دئییل" دئیه آدی یوخ ایداره سینه گؤندردیلر....
مش اسماعیل یئنه سیگار آلیشدیردی. قوناقلارین بیری دؤزمهییب، " اورادا نه اولدو؟" دئیه سوروشدو. مش اسماعیل توستونو بورنون دلیکلریندن ائیشیگه بورولایاراق سؤزونون آردینی توتدو:
- هئچ اورادا پوخو قویدوق سبده. مملکتده، تورکلرله فارسلارین آراسینی وورماق ، ایغتیشاش سالماق گوناهینی، بیلدیگیز کیمی بوینوما قویدولار، خولاصه پان تورکیست دئییلن شئیین کوت - شالوارینی اگنیمه بیچدیلر. یولداشلار ساغ اولسونلار اونلارین کؤمگی ایله ضامینه بوراخیلدیم. پرونده نی دادیگاها گؤندهرهجکلر. گؤرهک دادیگاه نه حوکم وئریر. هله هله گؤزلهملیییک...
واخت گئچمیشدی. قوناقلار آیاغا قالخیب دیل-آغیز ائدهرک مش اسماعیللا ساغ اوللاشدیلار. هامیدان سونرا من چیخدیم . قاپی آغزیندا مش اسماعیل دان سوروشدوم:
- مش اسماعیل بو آرادا گوناهلی کیمدیر؛ نییه باشیمیزا بو اویونلار گلیر؟
مش اسماعیل الینی چیگنیمه قویوب گولومسهیرک دئدی:
- گوناهلارین هامیسی سازمانی میللین بوینونا دیر! چومچه قازانا دگنده بو کؤپک اوغلولار تئز بیر قطعنامه چیخاردیرلار آنجاق نئچه مین ایللیک ایران - توران ساواشینا بیرجه دنه بئله اولسون قطعنامه صادیر ائلهمهییبلر هم بیزیم جانیمیز قورتولسون هم بو فارسلارین!
1391/1/14
گؤنده ر بؤلوم لر: حیكایه و گولمهجهلر
آرتیق گئج اولوب!
دوکتور جئری
کئفلی ایسکندر یئنه خالاخانیم ایله دالاشیب ائوین آمبارینا سیغینمیشدی. درین-درین دوشونجهلره دالمیشکن بیردن گؤزو قاب-قاجاغین ایچینده سئحیرلی چیراغا ایلیشدی. چیراغی گؤتوروب سیلدی، ایچیندن بیر جین چیخدی:
- دیله دیلگینی!...
آرزو- دیلک سؤزو گلینجه ایسکندر بوتون بدبختچیلیکلرینی اونودوب فیکری آنایاسانین 15.نجی مادهسینه گئتدی:
- 15.نجی مادهنی یورولوگه گتیره بیلرسن، بیزیم اوشاقلار آنادیللرینده یازیب اوخوماق ایستهییرلر؟!
جین اوزونتو ایله باشینی توولادی:
- آرتیق گئج اولوب!...منیم الیمدن بیر ایش گلمز!.. سیز اوتوز سککیز ایل بوندان قاباق بونون فیکرینده اولمالییدیز!!
- ....
مادی سیخینتیلار ایسکندرین یادینا دوشدو:
- منی پوللو ائلهیین!.. گونده پول اوستونده خالاخانیم ایله ساواشیرام!..
جین قاققاناق چکیب گولدو:
- قا..قا..قاه.. رحمتلیگن اوغلو سن نه فیکر ائلهییرسن؟... من پولو هارادان گتیریم؟!.. خزانه بوشدور؛ بوتون پول-پارانی مدیرلر آلتلارینا چکیبلر!!..
- ...
ایسکندر یئنه دوشونجهیه دالدی، بیردن الینی آلنینا چالدی:
- تاپدیم!!.. بیلیرسنمی جین آغا؟! سحردن آخشاماجان ائشیکده کل کیمی چالیشیرام، چابالاییرام. آروادیم ایشلهدیگیمی، زحمت چکدیگیمی گؤرمور؛ یئییر، ایچیر، یاتیر، قدریمی بیلمیر، آرغین- یورغون ائوه قاییداندا بیر آجی چای بئله قاباغیما قویمور. اولسا، بیر مدّت منیم یئریمی آروادیمین یئری ایله دگیشدیرهسن بلکه قدر-قیمتیمی آنلاسین.
جین الینی باغرینا باساراق، "باش اوسته" دئدی.
کئفلی ایسکندر سحر اویاندیقدا گؤردو یئری آروادی ایله دگیشیب. خالا خانیم دوروب ایشه گئتدی. ایسکندر ایسه ائوی ییغ- ییغیشدیر ائلهیهرک سیلدی، سوپوردو. اوست- اوستونه قالانمیش کیفیر پالتارلاری یویوب آریتلادی. ناهاری پیشیریب اوجاغا آسدیقدان سونرا اوشاقلاری گؤتورب مدرسهیه آپاردی. خالا خانیم آخشام چاغی دونقولدانا- دونقولدانا ائوه قاییتدی. ال- اوزونو یویونجا ایسکندر سوفرانی آچدی. خالا خانیم بیر ایکی تیکه یئیر-یئمز، "هانی بونون دادی- دوزو؟!" دئیه قیشقیردی باشینا. ایسکندر ایستهدی دئسین:" یاغیمیز قورتولوب" دئیه بیلمهدی، خالا خانیم سیللهنی یاپیشدیردی آغزینا.
بئلهلیکله بیر آی گئچدی. ایسکندر بو دورومدان یورولموشدو آرتیق. آمبارا گئدیب جینه دئدی:
- جین آغا!!... آرواد ایشی ده آسان دئییل! منی اؤز یئریمه قایتار!
جین باشینی آشاغی سالدی:
- اسکندر باجی! .. آرتیق گئج اولوب!... الیمدن بیر ایش گلمز!.. سیز اوّلدن بونون فیکرینده اولمالییدیز!...
ایسکندرین اورهگی اوزولدو:
- نئجه الیمدن بیر ایش گلمز؟!... نییه گئج اولوب؟!...
جین دیلینی چئینهیه- چئینهیه آچیقلادی:
- آخی سیز حامیلهسیز!
گؤنده ر بؤلوم لر: حیكایه و گولمهجهلر
ترکیِ آذریِ فارسی(ایرانی)
دوکتور جئری
اوچ-دؤرد گون بوندان قاباق بازاردا، اسکی قونشوموزلا اوز- اوزه گلدیم؛ قولتوغوندا قالین بیر پرونده وار ایدی. یئددی- سککیز ایل اولاردی بیلهسینی گؤرمهمیشدیم:
- خوش گؤردوک جناب "چشم خروس"..
- آااا.. بیزده سنی خوش گؤردوک دوکتور!!..
قوجاقلاشدیق. اؤپوش- گؤروشدن سونرا گیلئیلندیم:
- قونشو! بئله ده اولماز.. بیر یوللوق بیزی اونوتدون هااا...
قولومدان یاپیشیب آغاجین کولگهسینه چکهرک سیزیلدادی:
- اؤزون یاخشی بیلیرسن دوکتور! ایندی هامی اؤزونه دوموکدور.. قارداشین قارداشدان بئله خبری یوخدور!!..
سؤزلرینی اونایلایاراق پروندهیه ایشاره ائلهدیم:
- هله هارایا بئله؟!..
گولومسهدی:
- سیجیللی ایدارهسینه گئدیردیم..
- نه یاخشی؟!
- سوی آدیمی دگیشدیرمک ایستهییرم.
شاشیردیم:
- سوی آدینی دگیشدیرمک ایستهییرسن؟!!.. سوی آدینکی لاپدا یاخشیدیر!!.. گؤزل بیر گول آدیدیر.. هله خوروزون گؤزو دونیادا ان گؤزل گؤزلردندیر؛ ایتی، ابهتلی!...
قاققاناق چکیب گولدو:
- ائلهبیل خبرین یوخدور.."چشم خروس"-ی چوخداندیر دگیشدیرمیشم.. ایندی سویآدیم "جنگی"دیر..
هوروت- هوروت اوزونه باخینجا سؤزونو سوردوردو:
- دوزونو ایستهسن،مدرسهده اوشاقلاریمی سوی آدیمیزا گؤره لاغا قویوب گولوردولر. منده تصمیم توتدوم دگیشدیریم. البته مندن قاباق نیظامی اولان قارداشیم سوی آدینی دگیشیب "جنگی" قویموشدو. منده سیجللی ایدارهسینده ایشلر تئز یولونا دوشسون دئیه ائله "جنگی" آدینی قبول ائلهدیم.
دوداقلاریمی بوزوشدورهرک سوروشدوم:
- ایندی ده "جنگی" -نی دگیشدیرمک ایستهییرسن؟!.. اولمایا ایش- گوجون یوخدور؟!!
اوزونتو ایله فیسیلادادی:
- "جنگی" سوی آدینی سئچدییگیمیز گوندن، بیزی لاغا قویانلارین سایی بیر ایدی اولوب ایکی!!..
قاریشدیردیم:
- داها "جنگی" آدینین نهیینی لاغا قویورلار؟!!
باشینی آشاغی سالدی:
- خالقین آغزینی باغلاماق اولمورکی، ایندی مدرسهده، محلهده بیزه "جنگی خوروز" دئییرلر!
گولمهییمی زور ساخلادیم:
- اوندا دیقتلی اول بوکز یاخشی بیر سوی آد سئچهسن!
ساعاتینا باخا-باخا دئدی:
- ائلهدیر.. یاخشی بیر آد سئچمیشم، ایدارهده قبول ائلهییب، بیلمیرم بیلیرسن یا یوخ؛ بیزیم آتا-بابا قوللوغوموز زرگرلیک ایدی، منده "زرگری" سوی آدینی اؤزوموزه سئچمیشم!
ایستهدیم دئییم؛ "بو آدی دا سئچمه، بیر-ایکی ایل سونرا بونودا دگیشهجکسن" ماجال وئرمهدی ساغ اوللاشیب گئتدی.
"جنگِ زرگری" گئتدیکدن سونرا اؤز- اؤزومه دئدیم:
- بیز نئجه ده قونشوموزا اوخشاییریق!!
گؤنده ر بؤلوم لر: حیكایه و گولمهجهلر
سنده بئچیت، منده بئچیت!
دوکتور جئری
مشه تاروئردی ایلک کز ایدی تئهرانا گلمیشدی. یئنی ائولنمیش اوغلو کندلری کولتپهده ایش تاپسایدی بلکه عؤمرونده تئهرانی گؤرمهییب باشکندی ده، کولتپه کیمی بیر کند ساناجاقدی. او، سایسیز-حئسابسیز هوندور تیکینتیلری، اوجسوز-بوجاقسیز یوللاری، بوروق-بوروق کؤرپولری، یام-یاشیل پارکلاری، قیم-قیم قیمیلدایان پاساژلاری، توستولری توتن کرخانالاری گؤرجک شاشیردی. میلاد بورجونون باشیندان شهره باخاندا الینی دیزینه چالیب دئییندی:
- پههه آتانی تئهران!!.. ایکی کولتپه... اوچ کولتپه.. دؤرد کول تپه... قورخورام دئییم اون کولتپهجهسن تئهران!!....
*
مشه تاروئردی یئددی-سککیز گون اوغلونون ائوینده قالدیقدان سونرا داریخیب کولتپهیه قاییتماق ایستهدی. آخشام اوستو، اوغلو اونو ترمینالا گتیریب اوتوبوسا میندیردی. مشه تاروئردی اوتوراجاغیندا اگلهشهلی بیر عسگر گلیب یانیندا اوتوردو. چوخ چکمهدی اوتوبوس یولا دوشدو. گؤزونونون قیراغی ایله عسگره باخدی. اونونلا قونوشوب یولو قیسسالتماق گئچدی اورهگیندن. آنجاق سؤزه باشلادیقدا اوخو داشا دگدی؛ عسگر فارس ایدی بیر کلمه بئله تورکو باجارمیردی؛ اونون دا ائله ساوادی یوخ ایدی فارسی دانیشسین. بیر سوره سوسقون-سوسقون پنجرهدن ائشیگه باخدی. هاوا قارانلیقلاشدیقدا اگیلیب آیاغینین آلتینداکی چانتانین آغزینی آچیب گلینینین یولونا قویدوغو گونهباخان توخومو پاکئتینی چیخارتدی. سایغی ایله پاکئتی عسگرین قاباغینا توتوب بویور ائتدی. عسگر گولومسهیهرک نسه دئییب پاکئتی آلیب دیزلرینین اوستونه قویوب چیتلاماغا باشلادی. عسگرین بو داورانیشیندان قانی قارالدی. پاکئتی عسگرین دیزلرینین اوستوندن گؤتورهرک کوکرهدی:
- ائویز ییخیلسین، قاپیز باغلانسین.. بودا مملکندین ایمکانلاری دئییل هامیسینی اؤز قاباغیزا چکهسیز. پاکئتی قوی اورتالیغا...سنده بئچیت، منده بئچیت!!
گؤنده ر بؤلوم لر: حیكایه و گولمهجهلر
پالانی کیم گؤتورهجک؟!
دوکتور جئری
آغا ایله نؤکر شهره گئتمیشدیلر. آخشام قاییتدیقلاریندا هاوا قارانلیقلاشیرمئشهده قالمالی اولورلار. پالانی آچیب ائششگی آغاجا باغلادیقدان سونرا آغا دئییر:
- یاخشیسی بودور؛ بیریمیز یاتاق، بیریمیزده کئشیک چکک اوغرو-موغرو گلیب ائششگی اوغورلاماسین!
نؤکر گؤزتلهیهجگینی آنلایالی:
- آغا سن یات من آییغام!- دئییر.
آغا باشینی پالانا قویوب یاتینجا نؤکریده اوتوردوغو یئرده یوخو آپاریر. گئجهنین بیر واختی آغا نؤکری دومسوکلهییر:
- اده آییقسان؟!... ائششگی اوغورلاماییبلار؟!...
نؤکر گؤزونو آچیب گؤرور؛ ائششک یوخدور. سسینی چیخارتمیر:
- آغا آرخایین یاتین، ائششک یئریندهدیر.
یوخو نؤکرین گؤزوندن قاچیر. بیر هوْوور سونرا آغا اویانیر نؤکری دالغین گؤرور:
- نه فیکرلهشیرسن؟!
- دئییرم آغا!.. گؤرهسن او یئکهلیکده نفت دکلینی کیم اوغورلادی؟!...
بو سورغودان آغا پرت اولور:
- اده سنه نه؟!... ائششگی گؤزتله!
- آغا آرخایین یاتین، ائششک یئریندهدیر!
بیر - ایکی ساعات سونرا آغا ساغ یاندان سول یانا چؤننده گئنه نؤکری دالغین گؤرور:
- گئنه نه فیکرلهشیرسن؟!
- دئییرم آغا!.. گؤرهسن یوز ییرمی اوچ میلیاردی کیم اوغورلاردی؟!..
آغا اؤفکهلهنیر:
- اده سنه نه؟!... ائششگی گؤزتله!
- آغا آرخایین یاتین، ائششک یئریندهدیر!
گئجهیاریسی آغا گئنه اویانیر گؤزونون قیراغی ایله باخیر، نؤکر گئنه دالغیندیر:
- گئنه نه فیکرلهشیرسن؟!
- دئییرم آغا... گؤرهسن اوچ مین میلیاردی کیم اوغورلادی؟
آغا دیشلرین قیسیر:
- اده سنه نه؟!... ائششگی گؤزتله!
- آغا آرخایین یاتین، ائششک یئریندهدیر!
آغا سحر اویاناندا گئنه نؤکر دالغیندیر.
- گئنهکی فیکیرلهشیرسن؟!
نؤکر دیلینی چئینهییر:
- آغا دئییرم؛ گؤرهسن ائششگی کیم اوغورلادی؟!
آغا باخیر؛ ائششک یوخدور. ایکی الی ایله نؤکرین باشینا تاپداییر:
- سنکی سحرهجن آییق ایدین، ائششکی هاچان اوغورلادیلار؟
نؤکر باشینی آشاغی سالیر:
- آغا ائششگی نفت دکلیندن قاباق اوغورلامیشدیلار!!
آغا نؤکره بیر-نئچه سیلله-تپیک ووروب یامان-یوووز دئیندن سونرا حیرصی سووویوب نؤکرین سوچونو باغیشلاییر آنجاق نؤکر گئنه دالغین گؤرونور:
- گئنه نهیه فیکیرلهشیرسن؟!
نؤکر اؤزونتو ایله میزیلداییر:
- دئییرم آغا!.. گؤرهسن کندهجن ائششگین پالانینی کیم گؤتورهجک؟!!
گؤنده ر بؤلوم لر: حیكایه و گولمهجهلر
یوکسک ماعاش آلان مودیرلرین یئنی سییاهیسی اورتایا چیخدی!
یوکسک ماعاش آلان مودیرلرین حوقوق فیشلرینین اورتایا چیخماسینین آردیندا، بوگون گئنه یئنی بیر سییاهی آیدینلیغا چیخاریلدی. بو سییاهیدا اؤلکهنین باشی یئکه مدیرلرینین آدلاری گؤرونمکدهدیر:
1- کئفلی ایسکندر، عایله رئیسی، آلدیغی ماعاش: یوز آلتمیش میلیون شاهی، آلدیغی یارانه : قیرخ بئش میلیون شاهی، توپلام آیلیق گلیر: ایکی یوز بئش میلیون شاهی.
2- قلئیچی مورتوض، سانسورال خبر آژانسینین باش مودیری، آلدیغی ماعاش: یوز ییرمی میلیون شاهی، آلدیغی یارانه: دوخسان میلیون شاهی، توپلام آیلیق گلیر: ایکی یوز اون میلیون شاهی.
3- اوستاد دفتری، لال قزئتهسینین رئیسی، آلدیغی ماعاش: یوز میلیون شاهی، آلدیغی یارانه: ییرمی یئددی میلیون شاهی، توپلام آیلیق گلیر: یوز ییرمی یئددی میلیون شاهی.
4- دوکتور جئری، ایگنه رئیسی، آلدیغی ماعاش یوز دوخسان میلیون شاهی، یارانهسینی آلمیر.
5- قودرت موعللیم، مدرسه مودیری، آلدیغی ماعاش: یوز سکسن میلیون شاهی، آلدیغی یارانه: ییرمی یئددی میلیون شاهی، توپلام آیلیق گلیر: ایکی یوز یئددی میلیون شاهی.
6- کل اوغلان، شاعیرلر رئیسی، آلدیغی ماعاش: یئتمیش میلیون شاهی، آلدیغی یارانه: قیرخ بئش میلیون؛ توپلام آیلیق گلیر: یوز اون بئش میلیون شاهی.
7- موللا انیشتین، مکتبخانا مودیری، آلدیغی ماعاش: ایکی یوز میلیون شاهی، آلدیغی یارانه: اللی بئش میلیون شاهی؛ توپلام آیلیق گلیر: ایکی یوز اللی بئش میلیون شاهی.
8- پروفئسور نصرالدین؛ بیلیم یوردو رئیسی، آلدیغی ماعاش: اوچ یوز میلیون شاهی، یارانهسی کسیلیب.
9- هاماش خانکیشیزاده، یول ایدارهسی مدیری، آلدیغی ماعاش: یئتمیش میلیون شاهی، آلدیغی یارانه: اون سککیز میلیون، توپلام آیلیق گلیر: سکسن سککیز میلیون شاهی.
10- قوتور خججه، یئتیملر رئیسی، گلیری آلدیغی یارانهدن: ییرمی یئددی میلیون اوچ یوز مین شاهی.
گؤنده ر بؤلوم لر: ساتیریك یازیلار
هاراییمیزی ائشیدن وارمی؟!
دوکتور جئری
ترسآوا کندی، وای-هارای سسینه یوخودان اویاندی. گئجه، قلئیچی مورتوضون ائوینه اوغرو دوشموشدو. آلتیندان کیلیمی ییغمیش، تومان باغیندا گیزلتدیگی پوللاری چیخارتمیش، آغزینداکی قیزیل دیشلری چکمیش، یاسدیق ایچینه قویدوغو کیملیک بلگهسینی، یئر بلگهلرینی گؤتورموشدو. قئلیچی مورتوض باش-گؤزونه تاپدایا-تاپدایا آغلاییردی:
- وار-یوخوم الدن گئتدی!.. ائویم ییخیلدی!...
کئفلی ایسکندر تسکینلیک وئردی:
- فالچی حسنین یانینا گئت بلکه او...
قئلیچی موتورض زاریلدادی:
- یوووخ....
اوستاد دفتری دئدی:
- یاخشیسی بودور حؤکومته عاریض اولاسان...
قودرت موعللیم قارشیلیق وئردی:
- کندین کؤرپوسونو دونن گئجه سئل آپاریب شهره گئتمک مومکون دئییل!
قلئیچی مورتوض ایچینی چکه-چکه دیله گلدی:
- مئشه یولو.. مئشه یولو ایله گئدهرم!
قودرت موعللیم کندلیلره چؤندو:
- تک گئتمهسی یاخشی دئییل بیریز اونلا گئدین.
کئفلی ایسکندر الینی قولتوق جیبینین اوستونه باسدی:
- منیم واحیب ایشم وار!!
اوستاد دفتری میزیلدادی:
- من بوگون کیتابیمی بیتیرمهلییم..
دوکتور جئری تلسدی:
- قاری خججهنین سانجیسی توتوب من گئتدیم!
پروفئسور نصرالدین دئیندی:
- منیم ده قیچیم آغریر!..
....
قئلیچی مورتوض مئشهده آزمیشدی. یئددی- سککیز ساعات ایدی بوشو- بوشونا وار-گل ائدیر بیر یئره چیخمیردی. یوللار هامیسی بیر-بیرینه بنزهییردی. گون باتماقدا ایدی. یاواش-یاواش اورگینه قورخو دوشدو. کیمسه سسینی ائشیدسین دئیه باشلادی قیشقیرماغا:
- کؤمک!.. کؤمک!..
بیردن، آرخادان بیری الینی چیگنینه قویدو. چؤندوگونده نهنگ بیر آیی ایله بورون- بورونا گلدی:
- نییه قیشقیریرسان؟!
قلئیچی تیترهیه- تیترهیه:
- آزمیشام.. قیشقیریرام.. بیری ائشیدسه یاخشی اولار- دئیه یانیت وئردی.
آیی آغزینین سویونو شاپپیلداتدی:
- هه!.. من ائشیتدیم..یاخشی اولدو!
گؤنده ر بؤلوم لر: حیكایه و گولمهجهلر
آذربایجانلیلارین باشلیجا ایستکلری ندیر؟!
دوکتور جئری
جومهور باشقانلیغی دؤرهسینین بیتمهسی یاخینلاشینجا جومهور باشقانی آذربایجانلیلارین باشلیجا ایستکلری ایله تانیشیب گلن دؤورده قوللانماق اوچون اؤزل یاردیمچیسینی تبریزه گؤندریر.
یاردیمچی تبریزه چاتدیقدا، "شهرین آتار داماری آیدینلاردیر"دئیه دوشونهرک دوز-دوغرو بیلمیوردونا گئدیب اؤیرنجیلردن آذربایجانلیلارین باشلیجا ایستکلریندن سوروشور. اؤیرنجیلر اوْی بیرلیگی ایله دئییرلر:
- آذربایجانلیلارین باشلیجا ایستکلری آنادیللری تورکجهنین اوخوللاردا اوخوتدورماسیدیر.
یاردیمچی گؤرهوینی باشاری ایله سونا چاتدیریغینی ساناراق بیلم یوردوندان چیخیر. بازاردان سور-سووقاتدان آلدیقدان سونرا تهرانا قایتیتماغی شونورکن شهرین اورتاسیندا بوشو-بوشونا گزیشن بیر سورو گنجه توش گلیر. اؤز-اؤزونه دئییر:
- بورایاجان گلمیشم، یاخیشسی بودور، بونلارداندا باشلیجا ایستکلریندن سوروشام.
گنجلر بیر نئچهسی دئییرلر:
- بیزیم باشلیجا ایستهییمیز ائولنمکدیر! دؤولتدن ایستهییریک ائولنمه ایشینی قولایلاشدیرسین هامی ائولنه بیلیسین!
یاردیمچی فیکره دالیر:
- دوز دئییرلر، ان باشلیجا ایستک ائولنمک دیر قوشقوسوز!.. بیر میللت تؤرهمهسه آنادیلی ده ائر- گئج آرادان گئدهجک...
یاردیمچی اؤزونه گلیر. بیری دؤشونه تاپداییردی:
- یوخ..آغا! بیزه ائولنمکدن قاباق ایش گرهکدیر... ایش- گوج اولماسا بیز ائویمیزی نه ایله گئچیندیرهجهییک؟!
یاردیمچی الینی گؤزونون اوستونه باساراق:
- گؤزوم اوسته... دؤولتده چاتدیرام سیزین باشلیجا ایستهیینیز ایشدیر.. سیزه ایش وئرسین!- دئییب گوجلوکله اؤزونو گنجلرین الیندن قورتاریر.
یاردیمچی اوچ- دؤرد ساعات شهرده دولاشیب جاماعاتدان سورغو- سوال ائدندن سونرا یورولور؛ بیر یئرده اوتورب دینجلمک اورگیندن گئچیرکن گؤزو چمنلرین اوستونه آغنامیش بیر نئچه کیشییه ایلیشیر. یاخیشلاشیر؛ سالام وئریب یانلاریندا اگلشیر، ایش- گوجلریندن سوروشور. کیشیلر یوکبوشالداندیرلار. یاردیمچی باشلیجا ایستکلریندن سوروشور.
ان یاشلیسی:
- قویسونلار بیز بورادا بیر نفس آلاق!- دئیر- دئمز بارماغی ایله الینده چوماق طرفلرینه گلن چمن مامورونو گؤسترهرک یولداشلارینا سسلهنیر:
- دورون قاچین...گلدی!!
ایشیچیلر قاچا-قاچدا، اؤزل یاردیمچی جیبیندن موبایلینی چیخاردیب جومهور باشقانینا بیر مئساژ گؤندریر:
- آذربایجانلیلارین باشلیجا ایستکلری بودور: ایستهییرلر نفس آلسینلار!
گؤنده ر بؤلوم لر: حیكایه و گولمهجهلر
اوروجلوق گولمهجهلری
دوکتور جئری
1)
اوروجلوق آیینین ایلک گونونده ترسآوا کندینین اذانچیسی خستهلهنیر؛ بو اوزدن کندین آغساققاللاریندان بیر نئچهسی قلئیچی مورتوضون ائوینه گئدیب احوالاتی آنلاتدیقدان سونرا دئییرلر:
- ائشیتمیشیک سنین سسین یاخشیدیر، ایمکانیندا اولسا اذانچیمیز ساغالانادک گلیب مچیده اذان دئیهسن!
هر ایشه قولپ قویان قلئیچی مورتوض الینی گؤزونون اوستونه قویوب کندین اذانچیسی اولور.
آخشام باشی، کندلیلر ایفطار زامانینی گؤزلهییرکن قلئیچی مورتوض مینارهیه چیخیر:
- آللاهووو اکبر..
اذانی ائشیدن ترسآوالیلار " بیسمیللاه" دئییب اوروجلارینی آچیرلار. بیر آزدان یئنه قلئیچی مورتوضون سسی گلیر:
- آللاهووو اکبر.. بیر، ایکی، اوچ.. بیر ، ایکی، اوچ.. آزماییش ائدیرم...آللاهووووو اکبر....
2)
کئفلی ایسکندرین وار-یوخ بیرجه اینگی بتر خستهلهنینجه اللرینی گؤیه قالدیریب چوخلو یالوار-یاخاردان سونرا دئییر:
- آللاهیم، اینگیمی ساغالدیرسان سؤز وئریرم اوچ گون اوروج توتام.
ائرتهسی گون اینک ساغالیر، کئفلی ایسکندر ده اوچ گون اوروج توتور. بو اولایدان دؤرد-بئش گون سونرا اینک دوشوب اؤلور. کئفلی ایسکندر باشینی گؤیه قووزاییب اؤفکهلی- اؤفکهلی دئییر:
- آللاهیم! اوروجلوق یولدادیر، او اوچ گون اوروجو حئسابیندان چیخماسام کیشی دئییلم!!
3)
قودرت موعللیم "مبارزه با روزه خواری" ایدارهسینه زنگ آچیب دئییر:
- تئزگلین، بیز نفر گؤز قاباغیندا سیگار چکیر!
مأمور :
- سیز باشینی دوموک ائلهیین، الیمدهکی چایی ایچیب گلیم ددهسینی یاندیریم!
4)
اوروج بایرامینا بیر ایکی-گون قالمیش شیخ آغا دانیشیردی:
- نه یازیق اوروجلوق آیی بیتمکدهدیر، کئشکه ایلده ایکی آی اورجلوق آیی اولاردی!
قاپی آغزیندا اوتورموش کئفلی ایسکندر اؤزونو ساخلا بیلمهدی:
- بئله ایسه نییه اورجلوق بیتر-بیتمز بایرام توتورسوز؟! اینسان سئودیگیندن آیریلاندا یاس توتار نه بایرام؟!!
5)
خیرتدهیهجن بورجا باتمیشدیم. شئیخ آغانین یانینا گئدیب چاره ایستهدیم. آغا ساققالینی تومارلاییب:
- اورورجلوق آیی دوعالارین قبول اولدوغو آیدیر، آللاهدان نه حاجت دیلرسن یئرینه یئتریر..- دئینجه تئز اؤزومو مچیده یئتریب یالوار-یاخارا باشلادیم:
- ائی بؤیوک آللاهیم! ایلک دفعهدیر سنین ائوینه گلیرم، اؤزون بیلیرسن من بونلار کیمی گونده بئش واخت گلیب سنه باش آغریسی وئرنلردن دئییلم، بورجلاریمی اؤده، سؤز وئریرم بیرده گلیب موزاحیم اولمایام...
گؤنده ر بؤلوم لر: حیكایه و گولمهجهلر
من گؤرمهمیشم!
دوکتور جئری
گیریش:
بیر سیرا اوخوجولار، اوزون سورهدیر آردی کسلیمهین کامئنتلرینده سوروشورلار: "نییه اؤلکهده گئدن اوغورلوقلارا، یولسوزلوقلارا گؤره بیر شئی یازمیرسان؟". من نهقدر،"هانسی اوغورلوق؟!.. هانسی یولسوزلوق؟!.. هامیسی یالاندیر!.. من بیر شئی گؤرمهمیشم!.."دئیه یازیرام، بئیینلرینه باتمیر کی باتمیر. بو اوزدن بو بوش دارتیشمانی قاپاتماق اوچون من بورادا بو دوستلاردان ایستهییرم بو قونودا اللرینده گئچرلی بلگه- بارات وارسا گوندرسینلر اؤز آدلاریلا وئبلاقدا یایینلایاق!
ایندی گئچک هفتهنین حئکایهسینه:
نئچه گون ایدی، خالا خانیم ایکی آیاغینی بیر باشماغا سوخوب،" بیَم من آرواد دئییلم!.. منده چوپور فیضّهنین آسدیغی بویونباغیلاردان ایستهییرم" دئیه کئفلی ایسکندرین گئجه-گوندوزونو قارا ائلهمیشدی. سونوندا علاجی کسلیمیش ایسکندر آروادینی یانینا سالیب بازارا یوللاندی. اونلار قیزیلچی دوکانینا گیرینجه، قورخونج بیر صحنهیه تانیق اولدولار. بیر اوغرو قیزیلچینی اؤلدوروب دوکانی سویماقدا ایدی. اوغرو قیزیللاری توربایا دولدوروب دالینا آتاندا، اوزونو دوکانین بوجاغینا قیسیلمیش بیر مشترییه توتوب دئدی:
- من اوغورلوق ائلهینده سن گؤردون؟!
یازیق موشتری باشی ایله "هه" دئیینجه اوغرو تاپانچاسینی چکیب بئینینه بیر قورشون سیخدی. سونرا دؤنوب دوکاندان چیخماق ایستهینده قاپی آغزیندا قوروموش ایسکندرله خالا خانیما توش گلدی:
- من اوغورلوق ائلهینده سیز گؤردوز؟!!
ایسکندر ایشاره ایله آروادینی گؤستهرهرک دئدی:
- من گؤرمهدیم آمما خالا خانیم گؤردو!
گؤنده ر بؤلوم لر: حیكایه و گولمهجهلر
آب کوثر سویو!
دوکتور جئری
کئفلی ایسکندرین عمّهسی تانری رحمتینه گئتمیشدی. باش ساغلیغی وئرمک اوچون شهرین جامیسینه گئتدیک. مچید قیم-قیم قیمیلداییر؛ جاماعات دولوب بوشالیردی. کئفلی ایسکندر قاپینین آغزیندا دایانیب گلیب گئدنلری آغیرلاییردی. بیز یئتیشنده، موللا فرضعلی سلام-صلوات ایله مینبره چیخماقدا ایدی. بو مجلیسین سونا چاتماسینی گؤستریردی. موللا قیسا بیر دانیشیقدان سونرا مرثیه اوخویوب یاس تؤرهنینه سون نؤقطهسی قویاجاقدی.
- آللاهیمم مه صللی علا.. محمممد و آلی محمممد...
موللا فرضعلی میکروفونون باشینا بیر ایکی کوببا ووروب پوفلهیندن سونرا سؤزه باشلادی:
بیسم میللاهیل رحمانیررررحیم
بو گون عزیز قارداشیمیز، ایسکندرین عمهسینین وفاتی، مؤولامیز علی(ع) آنادان اولما گونو ایله برابر اولوب. بو سببله من بورادا بیر مؤوضویا توخونماق ایستهییرم.
آغالار!.. قییام-قییامت اولاندا ساقی کوثر مؤولا علی(ع) گلیب شیعهلرینه آب کوثر سویوندان ایچیردهجکدیر. آمما آغالار! مؤولامیز علی(ع) بوتون شیعهلره آب کوثر سویو وئرهجکدیر؟!...[موللا بیر آزجیق سوسونجا، جاماعات پیچیلداشماغا باشلادی]
...آغالار!! روایتلر گلیب مؤولا یئددی بؤلوک شیعهلره آب کوثر سویو وئرمهیهجک.. بونلار کیملردیرلر؟!
1- اوروج- ناماز فریضهسینی یئرینه یئتیرمهینلر.
2- خمس- ذکات، وجوه شرعینی وئرمهینلر.
3- عاراق-شراب ایچنلر، [باشلار کئفلی ایسکندره چؤندو] قومار اوینایانلار.
4- خالقین مالینی یئینلر، جانینا، ناموسونا تعروض ائدنلر.
5- یالان دانیشانلار، غیبت ائدنلر، افترا-بوهتان وورانلار.
6- یوخسولون الیندن توتمایانلار، مظلومون فریادینا چاتمایانلار. ظولمه دوزنلر.
7- ...
قاپی آغزیندا ال-قولتوق دوران کئفلی ایسکندر موللا فرضعلینین سؤزونو کسدی:
- حاجی آغا!! نییه یاواش دئییرسن؛ دئنن: مؤولا اؤزو تؤکهجک، اؤزو ایچهجک دا!!..
گؤنده ر بؤلوم لر: حیكایه و گولمهجهلر


text:
آذربایجاندا ایلین سون چرشنبهسینده كئچیرلن مراسیملر
آذربایجاندا ایلین سون چرشنبهسینده كئچیرلن مراسیملر | احد فرهمندی
اینسان یاشاییشیندا اؤنملی یئری اولان دؤرد عنصر«سو، اود، یئل، تورپاق» توركلرین ایچینده وارلیق سیمگهسی كیمی قوتساللاشیب دَیهرلنمیشدیر. اولو آتا- بابالاریمیز قیش فصلینین سون دؤرد چرشنبهسینین هر بیرینه آد آپاردیغیمیز دؤرد عنصرین آدین قویوب ایل سونا چاتاندا او چرشنبهلری طنطنهلی مراسیملرله كئچیرمیشلر.
طبیعته یئنیدن جان وئرن حیات سیمگهسی اولان «سو» آدی ایله ایلك هفتهنی (سو چرشنبهسی) آدلاندیریب بوزلا قارلارین یاواش- یاواش اریییب سویا دؤنمهسین طبیعته یئنی حیات باغیشلایان بیلیبلر. بعضی یئرلرده (خیر چرشنبه) ده دئییرلر. بو هفته چوخلو كندلرده جولا قازیب تینگ اكرلر، یئر سوروب یاز اكینی اكرلر. مرجی، نوخود، یاز آرپاسی، كوروشنه، یونجا، شنبله اكرلر.
چیلله تؤكمك
توپلایان: احد فرهمندی
قایناق شخصلر:
معصومه خانیم پناه – تبریز – 1317 – سوادسیز – 20/9/86 یئر تبریز
رقیه خانیم ثریایی – 1336 – اردبیل - آلتینجی صینیفه قدهر اوخوموش 10/9/86
سیاره نوروززاده، 53 یاشیندا ، موجومبار کندینده دوغولموش 15 یاشیندا ساری قیه کندینه گلین گئتمیش ، 17یاشیندا ایسه تبریزه کؤچموشدور 5/9/86
بوتون خالقلارا تای آذربایجان عایلهلری آراسیندا دا اوشاقلارین دونیایا گلمهسی گوزهل ، شیرین لحظهلردن ساییلیر. اونا اولدوقجا دهیر وئریب ، عایله اورهیینده یئنی دوغولان اوشاغا سایسیز آرزیلار بسلهنیر . آنا ایله بالانین قورونولماسی اوچون وار گوجلری ایله چالیشیرلار . یئنی دوغان قادین (زاهی) کورپهسی ایله بیرگه قیرخ گونه قدر اطرافلی گوزلهنیلیب ، بو دوورو سالاماتلیقلا سوومالارینا اولدوغو قدر یاردیم گوستهریلیر . زاهینین یاخین آداملاریندان نئچه نفر یئددی گونه کیمی اونونلا کورپهسینین یانیندا اولوب هر یونلو قورویاراق یئدیردیب–ایچیرتمکله اونلارا دهیر وئریرلر .


text:
آزاد تبریز- ایران تورک حرکاتینین 15 یاشی اولسادا 1385- نجی ایل خرداد آیینین حرکاتی تورکچولوگون بیرینجی کوتلوی گوستریشی ساییلابیلر. آرتیق خرداد، تورک حرکاتینا و اوزللیکله آذربایجان تورپاقلاریندا باش وئرن اولایلارا، سوسیال باخیمدان بیر باشلانغیج نقطه سی دیر. سیاسال گوجوموزن یوخلوق زامانی بو سوسیال حرکته سیاسال باخیش بیزیم تورک پروژه سی ایچین یازابیله جک پروگرامیمیزی تام دگیشدیره بیلر.
ائله او زامان بعضلری خالقی خیاوانلاردا دوام ائتمگه چاغیریردیلار. اما گئرچکده سونوندا بیر شهر لاپ چوخو ایکی کز گوستریه چیخابیلدی. اوچونجو تظاهراتا هئچ شهرده گوج یوخودو و حوکومت ده نئجه خالقین اونونه چیخابیله جگینی یاخچیجاسینا بیلیردی. سونرا دا مهر و اسفند میتینگلرینه هئچ یئرده قورولما اجازه سی وئریلمه دی و حوکومت ییغینجاق قورولوب قورولمامیش اونون پوزماسینی باجاردی.(البته او حرکتلر هامیسی خرداد حرکاتینن آردیندا اولدو و لازیم ایدی. مهر و اسفند، بوتون پتانسیلمیزین آزاد ائتمه سینه چالیشدی و خردادی ایلین سونونا دک جانلی و یارادیجی ساخلادی.) آرتیریلمالی دیر، بو مهر و اسفند ییغینجاقلاریندا خرداد و گوستریلرینین یوزده بیر قاتیلیمی اولمادی و چوخ دا خالقی گئنیش سویه ده ماراقلاندیرمادی. تورکچولر کنترل آلتیندا ترپشه بیلمه ییرلر و کوتله هله بئله بیر آدلار و یوللار ایله خیاوانا گلمه ییر.
خرداد حرکاتی 15 ایل تورکچولوگون سونوجو ایدی. ایکینجی حرکت یئنه ایللر چالیشما و تبلیغه باغلی دیر. بونون اوچون خرداد گوستریلرینین تکراری هر یئرده لازیم و اولوملو دگیل. یالنیز خالق او آنلاری اونوتمامالی دیر. اونملیسی بو حرکتی بئیینلرده و جانلاردا دیری ساخلاماق دیر. هله بو حرکتین ندنلری و اولومونون نئجه لیگی دوغرو – دوزگون آراشدیریلماییب. خرداد دا تورکچولوک دوشونجه سی بیرینجی یول اولاراق خالقین تظاهراتلاردا کی شعارلارینین تمل ایدی.
خرداد ایران تاریخینده، مین ایل تورک سولطانلاری حاکیم اولسالار دا بیرینجی تورکچولوک گوستریسی ایدی. آراشدیرمالی بو اولایدی! بو اولایین تمل گوتورولمه سی، ایستر – ایستمز خالق ایله تورکچولوک دوشونجه سینی بیر – بیرلرینه باغلایاجاق و “هارای هارای من تورکم” شعارینی خالقین ابدی میللی مانیفیست و سوزونه دونده ره جکک.
سونوندا : نه قدر بو حرکت و اولای آرتیق تانیتدیریلسا او قدر ده جانلی و دیری قالاجاق. یوخسا یالنیز بیر آد کیمی گئچمیشده کی سوزلره اساس گوتورولمه سی ایندیدن اونون اونودولماسی حوکمونده دیر. آذربایجان خیاوانلاری تورکونکو دور؛ ایکینجی گوستری باشلاندیغی زامان اونو دوام ائتدیرمگه گوجوموز اولمالی دیر. بیر مدنی حرکتین بوندان باشقا یولو یوخودور.


text:
بیر گوزل آذربایجان ماهنی سی موبایل زنگینه :
آذربایجان قیزی
( گل باهالی یاریم…گل گول اوزلی یاریم … )
mp3 فرمت ده داونلود الیین
wave فرمت ده داونلود الیین
رحیم شهریاری دان بیر گوزل آهنگ سیزین موبایلیزا :
یالواریرام
( سنه چوخ یالواریرام … سنسیز من آغلاییرام … گئجه لر سیزلاییرام … صوبحه قدر اودلانیرام )
mp3 فرمت ده داونلود الیین
wave فرمت ده داونلود الیین
بیر شاد و سئوگی آهنگ اگر موبایلینیزا ایستییر سیز داونلود الیین :
اولارمی
( اولارمی اولارمی … اولارمی اولارمی … سن دن باشقاسین سئومگ اولارمی ؟؟؟؟؟ )
mp3 فرمت ده داونلود الیین
wave فرمت ده داونلود الیین
Filed under: تورکی اس ام اس و موبایل Türkcə sms və mobil zəngi Etiketlənmiş: | mp3 موبایل تورکی,موبایل زنگی تورکی,تورکی موبایل آهنگ لری,دانلود موبایل زنگی


text:
دوزلو اوغلان وبلاگلارینین یاخشی اولماقی اوچون آتیل باتیل فروشگاهین دان آلیش وئریش ائدین
من عشق آتشیله كؤنول داغلادیم
مقدس سئوگی یه اوره ك باغلادیم
هرآن لپه لندیم هرآن چاغلادیم!
آنجاق سن منیم تك چاغلاما جیران!
گونش تك روحوما نورونو ساچدین،
الیمدن یاپیشدین دنیزه قاچدین…
سئوگی قاپی سینی طاق با طاق آچدین!
ایندی ده اوزومه باغلاما جیران!
سئوگی میز پارلاییر بیر چیراق كیمی،
جوشوروق داشیریق بیر بولاق كیمی…
محبت بئشیك دیر بیز اوشاق كیمی…
لای لای چال كؤنلومو داغلاما جیران!
شلاله شلاله گؤزومون یاشی…
آخیر گؤزلریمدن ییخیر داغ داشی،
خاطیره لر اولوب یولوم یولداشی
گئدیرم آردیمجا آغلاما جیران!
Filed under: باشقا شاعیرلر,تورکی شعرلر Türkcə şeirlər Etiketlənmiş: | آیریلیق شعرلری,آذری شعرلر,آغلاما,تورکی شعر,تورکجه شعرلر,سئوگی شعرلری


text:
سلام گؤزل یولداشلاریم تزه دن دؤندوم اورک ائولریزه.
دؤنوشوم دؤنوشسوز اولاجاق یازمیشدیم بیر ایل بیر گون بوندان قاباق یازدیغیم یازیدا!
آما سیز دن خبرسیز گئچدی بو بیر ایل بیر گونوم. نه ایسه گلدیم. داها دئمیرم گلمیشم قالام، بؤیودوکجه آنلاییرام کیمسه بو دونیادا قالان دئییل، هئچ کیم قالماغا گلمه ییب، هامیمیز قوناغیق؛ من ده گلمیشم بیر نئچه گون اورکلریزه قوناق اولام. هله لیک گلمیشم یازام، سوراسینی بیلمیرم. داها گلجک آدلی بیر زامانا دوشونمورم، ساعاتین تیک تاک تیک تاک دییه " آندا وئریرم آندا یاشایین" سسینی تزه ائشیدیرم!
هله لیک، بو یازیلار دونیایا بوراخیلان ایزیم اولسون دییه، یازیرام. دوشونورم دونیادا ایز بوراخمایان کیمسه دونیادا بوراخیلار، نه اؤز یادیندا قالار نه ایؤزگه نین نه تاری نین.
آما گؤزل لریم! آماج تکجه ایز بوراخماق دئییل، گؤزل ایز بوراخماق دی. بیر دن قاریخیب هیتلر کیمی ایز بوراخمایاق دونیایا، دونیا بیزیم قوخو دان بئینی چاتلایا!
آما ایزی بوشلایاق، بیزی خوشلایاق! منجه کیچیک آدام لار چالیشار بؤیوک ایش گؤره! من دونیایا ایز بوراخماغا گلمه میشم. من سیزین اوره کلرده یاشاماغا، سنه قاتیلیب بیز اولماغا گلمیشم. منجه یولداشلیق اوره کلرده بوراخیلان أن گؤزل ایز دیر.
آرتیق اوزاتماییم سؤزو، یورماییم سیزی منیم اورک یولداشلاریم.
بو بیر ایلده من ده گؤزل آنلار یاشادیم، تزه تجروبه لر أله گتیردیم، اینگیلیزجه دیلی ایله تانیش اولماق دان، نقاشی چکمک دن، و دونیانین آیری گؤزللیک لری ایله تانیش اولماق دان...
بون دان سورا آرا بیر گؤروشوزه گله جم، گؤردوک لریم و بیلدیک لریم دن سیز ایچین یازاجاغام
اؤپورم هامیزی
پیریکلی مارال.سود گونو، 1395/3/23 خالخال
موضوعات مرتبط:
برچسبها:
سالام سالام!
1 ایل 1 آی 11 گون گئجلیگییجه بیر سالام!
بلی، 1 ایل 1 بیر آی 11 گون اولدو ، 2 ایل 4 آی 15 گون اؤنجه قاییردیغیم بو ائوجیک دن گئدیب دؤنمه دیگیم!
آما تاری ایسته ر سه!داها دؤندوم و بو بیر دؤنوشسوز دؤنوش اولاجاق!
نئجه؟! قوی بئله دئییم:
داها گه لدیم سیزله قالام
تک تک قادانیزی آلام
ائدیره م تزه دَن سالام
آی منیم جان یولداشلاریم
اود ائیله یه م اوجاغیمی
آچام سیزه قوجاغیمی
سئودیگیم اویونجاغیمی
وئره م سیزه هر نه واریم
دؤنموشه م کی دییه م گه لیز:
أل أله وئره ک اوینایاق
بو ائوجیکده "قوناق قوناق"
اوچاق گؤی پارکینا قوناق
اوردا بیزی گؤزلور تاریم
گوله ک دونیانی گولدوره ک
گولوش دئدیگین گول دور، أک
گؤیول باغینا ، قوی اوره ک
گول آچسین گه لسین باهاریم
گه لیز ائوجیک لریمیز دن قیشقیراق دونیانین قولاغینا:
اوشاغام من آی اوشاغام
گوزگویه م یوخدو شوشاغام
داش قوموم یوخ، یوموشاغام
قیزیل دی منیم عایاریم
جان یولداشلاریم!سیزی گؤرمه دیگیم بو سوره ده ، من ده گؤزه ل عؤمور سوردوم گؤزه ل گون لر یاشادیم: دؤرد بویاغا بویاندیم بورایا گه لینجه:یاشیل ساری قیزیل آغ.سؤزجوک لریم آرتدی آنا دیلیم گوجله ندی، باشقا دؤرد دیل ایله ده تانیش اولدوم : فارسجا اینگیلیزجه فیرانسیزجا، عربجه.آتام اوخودوقجا قوشوغویا ماراقلاندیم، قوشولدوم کیتابلاریما واراق واراق واراقلاندیم؛ او ناغیل دان بو ناغیلا، او قوشغو دان بو قوشغویا او بویاق دان بو بویاغا ، اوخویا اوخویا قوشا قوشا بویانا بویانا ، دوزدو یوباندیم آما گینه ، چاتدیم بورا گینه گه لدیم بویانا!
یازی نین آردیندا گه له ن نئچه شه کیلیم گه لدیگیم بو گؤزه ل یولون نئچه آردیمین سیزه گؤرسه ده بیله ر.
برای دیدن عکس ها و خواندن مطلب به زبان فارسی،تشریف بیارید ادامه ی مطلب
موضوعات مرتبط:
برچسبها: قوشغولار،شعرلر،شعرها , باشیم دان گئچه ن لر
ادامه مطلب
ایکی یاشما چاتدیم، یانی ایکی یاز گؤردوم ایکی یای گؤردوم ایکی گوز گؤردوم ایکی قیش.
یانی بوندان سورا دا بو تکرارلاری گؤره جم؟! آرتیق نه ایچون یاشاییرام؟!
بو ایکی ایلده دوشوندوم یاشاییش بتون تکراردی، آما اوندا بیر تکرارلار وار کی اونلار ایچین یوز ایللر ده یاشاماق آزدی!
اونلاردان بیری سیز گؤزه ل یولداشلاری تکرارلارجا گؤرمه ک دی. هامینیزی سئویرم
موضوعات مرتبط:
برچسبها:
آنام ، آتام ، ننه م،أمیم، گلماجیم...دای قالان قارا پالتارلی لاری تانیمادیم!
تانیسایدیم دا سایا بیلمه دیم،اون دنه دن ده چوخ ایدی لار، اون دنه اون!
آنجاق، آرالاریندا دوردوقلاری ده لیک لر او قارا پالتارلی لاردان دا چوخ ایدی لار،
اون دنه "اون دنه اون"!
هامیسی آغلاشیردی لار! تکجه بیر آدام آغلامیردی او دا قارا گئیمه میشدی!!
چوخ قورخدوم ! آخی آغلامادیغی ایچین ، قارا گئیمه دیگی ایچین
اونو او ده لیکلرین بیرینه قویوردولار!!
گیزلینجه اؤز قیرمیزی کؤینه ییمه باخیب،
یاواشجاسینا آنامین ألین بیراخیب اوزاقلاشدیم!
نئچه آددیم او ده لیکدن بو یانا بیر بالاجا،آلا کؤینک لی ، گؤزه ل قیز گؤردوم ،
او ده لیک لرین بیریندن منه گولومسه ییر!
قورخومدان گولوشوم اوره ییمدن قوزانیب دوداقلاریمدا اوتورا بیلمه دی!!
اؤزومه اوره ک وئریب"آنا آتام منی او ده لیکده بیراخمازلار"دئدیم.
آما"بس یولداشیمین آنا آتاسی نیا اونو بیراخیبلار اوردا؟!
بس آنا آتام گیل او قارا گئیمه یه نی نیا قویوبلار اورا؟!!
بو دوشونجه لرده ایدیم یولداشیمین گولوشو منی اوره کله ندیردی!!
سه سسیز أیله شدیم یانیندا من ده گولدوم،اوزوندن اؤپدوم،
توکلرینی اوخشادیقجا او دا منه گولوردو.
یولداشیم لا دانیشماقدایدیم گؤردوم آتام منله یولداشیمدان عکس گؤتورور.
داها آغلامیردی!قورخوم تؤکولوب یولداشیمی گؤرسه ده ره ک دئدیم:ببه ببه!
آتام آنامی چاغیریب دئدی:گه ل باخ مارال یولداش تاپیب:بالاجا بئهیشت یولجوسو!
آنام دا داها آغلامیردی!چوخ سئویندیم
ببه ببه دییه ره ک یولداشیمی اونا دا گؤرسه تدیم.
آتام دئدی یولداشین ایندی بئهیشتده گؤیلرده!!
آنام دا تئز منی آلدی قوجاغینا دئدی یولداشینی تافشیر آللاها تئز گئده ک.
یولداشیملا چوخ دانیشا بیلمه دیم تئز بای بای ائله دیم.
سونرا بیز ده قارا پالتارلی لارین دالییجا قاچیب ته پیلدیک أزیک اوزوک بیر ماشین ایچینه!
ماشیندا چوخ سیخیلدیق آتام دئدی ائله بیل قه بیردی!
بیلمه دیم قه بیر دئدیگی نه دی؟!
آما ائله سیخیلدیم آنامدان أمدیگیم بورنومدان گه لدی،
آنام تئز بؤرکومو توتدو آغزیمین قاباغینا!
آتام دا بو دار یئرده بئله سیخیلدی کی یئر دیبلی گؤی ده بئهیشت ده یادیندان چیخدی،
گؤردوم آنام لا دانیشیب گولورلر!!
بیر من قالدیم بیر یولداشیم ایچین داریخان بالاجا اوره ییم
بیر ده آتامدان سوروشا بیلمه دیییم سورقولار لا دولو بئینیم:
گؤره سن آتام نیا دئدی:" یولداشین ایندی گؤیده"؟! او کی منیم یانیمدا
ایدی! او کی منله دانیشیردی! یانی آتام منی آلداتدی؟!!
یوخ یوخ آتام هچ واخت یالان دانیشماز!
بس گؤره سن نیا منی قویمادی قالام بئهیشتده یولداشیم لا اوینایام!!
نیا او آغ گئیه نی یوللادیلار بئهیشته اؤزلری قالیب سیخیلدیلار بو أزیک اوزوک دار ماشینا!
اینانجیم وار آتام گیل بیلمیرلر اورا بئهیشت دی!
آتام گیل، اورانین بئهیشت اولدوغونو بیلمه دیکلریندن،آغلاییردی لار!
اورانی بئهیشت بیلمیردی لر سه ، نه بیلیردی لر؟
اولماسین اورانی قورخمالی بیلیرلر؟!
قورخمالی بیلیرلر سه ، نیا او آدامی اورا قویورلار؟!!
ایندی اؤزلری نیا گولورلر؟!! نه یه گولورلر؟!!
او آغ پالتارلی نیا آغلامیردی؟! یانی او بیلیردی؟او قارا گییه ن لر کیمی دوشونموردو؟!
کئشکه قارا پالتارلی آغلایانلار، باشقا دوشونن
آغ پالتارلی آغلامایانی قورخولو یئره قویماسایدی لار!
کئشکه اوندان سوروشسایدی لار ، کئشکه تَله سمَه سه یدی لر!،
قالیب یولداشیملا دانیشسایدی لار،
اونون سئوینج سسینی،اویونجاق لا دولو بویاقلی اوتاقلاردا اویناماق سسینی
ائشیتسه یدی لر بیله ردی لر:
بئهیشت گؤیده دئییل یئرده دی!!
ایندی هامیمیز قالمیشدیق بئهیشتده .
من ده یولداشیم لا اویناییردیم.
کئشکه بیلسه یدی لر!!!!
پیریکلی مارال 1392.12.22 سوگونو
موضوعات مرتبط:
برچسبها:
عکس لرین قالانی "ادامه مطلب"ده / بقیه ی عکس ها در ادامه مطلب.
بفرمایید مارال کوچولو چشم به راهتونه ها!
این هم لینک فیلمم توی سایت یو تیوب هستش می تونید تماشا کنید:
https://www.youtube.com/watch?feature=player_detailpage&v=FjFULcgzUJ4
موضوعات مرتبط:
برچسبها: زمستان
ادامه مطلب
گئچمیشده کی طؤیله میزین قاپی سی
بو دا هادی خال اوغلوم محررمین اوچو، طشت چیخان گونو مالیک گیلین قاپیسیندا
آتام دئدی زنجیری یئره ویرمایاسان، من ده گوجوم چاتار چاتماز گؤیده ساخلامیشدیم!
عکس لرین قالانینا "ادامه مطلب"ده
بقیه ی عکس ها در ادامه مطلب.
ممنون از این که وقت می ذارید
موضوعات مرتبط:
برچسبها: پیریک
ادامه مطلب
گؤزل گؤزلرینیزله عکس لریمین قالانین یازینین آردیندا گؤرون
با چشمای قشنگتون بقیه ی عکس هام رو در ادامه ی مطلب ببینید
موضوعات مرتبط:
برچسبها:
ادامه مطلب
دؤنوشسوز بیر دؤنوش! بازگشت بی بازگشت!
ایکی یاشیما چاتدیم/دو ساله شدم
بالاجا مارال ایله بالاجا بئهیشت یولجوسو balaca Maral ilə balaca behişt yolcusu
مارال قاب قاشیق یویور Maral qab qaşıq yuyur مارال داره ظرف می شوره
پیریکلی مارال قارآدامی قاییریر/پیریکلی مارال داره آدم برفی درست می کنه.1392.9.22
پیریکلی مارال پیریکده Pirikli Maral Pirikde پیریکلی مارال در پیریک3و4حرم1392
مارال قارا توت یئییرMaral qara tut yeyir.مارال شاتوت می خوره
بیر ایل 27 گون گئچدی دوغوم گونومدن
آنا آتا مارالا آد آختاریرلار!! ana ata Marala ad axtarırlar
بیری واریدی بیری یوخودو! Biri varıdı biri yoxudu!
منی آنا آتاما پای وئرن تاری نین آدیلا/Məni ana atama pay verən Tarının adila


text:
فلکین قانلی الیندن بیر آتیلمیش یئره اندی،
بیر فلاکت آنانین جان شیره سیندن سودون امدی،
بوللو نیسگیل شله سین چیگنینه آلدی
تای توشوندان دالی قالدی،
ساری گول مثلی سارالدی
گونو تک باغری قارالدی
خان چوبانسیز سئله تاپشیرسین اوزون،
یوردوموزا بیر سارا گلدی
بیر وفاسیز یار الیندن یارا گلمز سانا گلدی
بیر یازیق قیز، جان الیندن جانا گلمز جانا گلدی
کئچه جکده الموت دامنه سیندن بورایا درمانا گلدی
بیرآدامسیز سوری آدلی، الی باغلی، دیلی باغلی!
سوری کیم دیر؟
سوری بیر گول دی جهنمده بیتیبدیر
سوری بیر دامجی دی، گوزدن آخاراق اوزده ایتیبدیر
سوری یول- یولچوسودور، ایری ده یوخ، دوزده ایتیبدیر
سوری، بیر مرثیه دیر اوخشایاراق سوزده ایتیبدیر
او کونول لرده کی ایتمیش دی ازلدن، اودو گوزدن ده ایتیبدیر
سوری بیر گوزلری باغلی، اوزو داغلی سوزوداغلی،
اولوب هاردان هارا باغلی!
بوشلاییب دوغما دیارین، اوموب البته یاریندان
ال اوزوب هر نه واریندان
قورخماییب، شهریمیزین قیشدا آمانسیز بورانیندان، نه قاریندان
گزیر آواره تاپا، یاندیریجی دردینه چاره، تاپابیلمیر
چوخ سئویر عشقی باشیندان آتا، آمما آتا بیلمیر
اووا باخ آووچی دالینجا قاچیر، آمما چاتا بیلمیر
ایش دونوب، لیلی توشوب چوللره مجنون سوراغیندا
شیرین الده تئشه، داغ پارچالاییر فرهاد اوتورموش اوتاغیندا
تشنه لب قو نئچه گور جان وئری دریا قیراغیندا
گوزده حسرت یئرینی خوشله ییب ابهام دوداغیندا
وارلیغین سون اثری آز قالیر ایتسین یاناغیندا
سانکی بیر کوزدی بورونموش کوله وارلیق اوجاغیندا
کوزه ریر پیلته کیمین، یاغ توکه نیب دیر چراغیندا
بوی آتیر رنج باغیندا؛ قوجالیر گنج چاغیندا،
بیر آدامسیز، سوری آدلی، الی باغلی، دیلی باغلی!
سوری جان!
اومما فلکدن، فلکین یوخدو وفاسی،
نه قدر یوخدو وفاسی، او قدر چوخدو جفاسی،
کوهنه رقاصه کیمین، هر کسه بیر جوردی اداسی،
او آیاقدان دوشه نی، ایستیر آیاقدان سالان اولسون
او تالانمیش لاری ایستیر گونو- گوندن تالان اولسون
او آتیلمیشلاری ایستیر هامیدان چوخ آتان اولسون
او ساتیلمیشلاری ایستیر قول ائدرکن ساتان اولسون
نئیله مک قورقو بوجوردور
فلکین نظمی ازلدن اولوب اضدادینه باغلی
قاراسیز آغلار اولانماز،
دره سیز داغلار اولانماز
اولو سوز ساغلار اولانماز
گره ک هر بیر گوزه له بیر دانا چیرکین ده یارانسین،
بیری انسین یئره گوکدن، بیری عرشه اوجالانسین
بیری چالسین ال آیاق غم دنیزینده،
بیری ساحیلده سئوینج ایله دایانسین
بیری ذلت پالازین باشه چکیب یاتسادا آنجاق،
بیری نین بختی اویانسین
بیری قویلانسادا نعمت لره یئرسیز،
بیری ده قانه بویانسین
آی آدامسیز سوری آدلی، ساچلاریندان دارا باغلی!
نئیله مک ایش بئله گلمیش. چور گلنده گوله گلمیش
فلکین ایری کمانینده اولان اوخ آتیلاندا دوزه دگمیش،
دیلسیزین باغرینی ده لمیش
ایری قالمیش، دوزو اگمیش
اونو خوشلار بو فلک،
ائل ساراسین سئللر آپارسین،
بولبول حسرت چکه رک گول ثمرین یئللر آپارسین
قیسی چوللرده قویوب
لیلی نی محمللر آپارسین،
خسرووی شیرین ایلن ال اله وئرسین، کئفه دولسون،
سوری لار سولسادا سولسون،
بیری باش یولسادا یولسون،
سیقسا بیر اولدوز اگر اولماسا اولدوزلار ایچینده،
بو سماء ظولمته باتماز
داش آتان، کول باشی قویموش،
داشینی اوزگه یه آتماز
سن یئتیش سون هدفه،
اوندا فلک مقصده چاتماز،
داها افسانه یاراتماز
سوری، ای باشی بلالی، زامانین قانلی غزالی
سوری بیر قوش دی خزان آیری سالیبدیر یوواسیندان،
ال اوزوبدور آتاسیندان،
جوجه دیر حیف اولا سود گورمه ییب اصلا آناسیندان
او زلیخا کیمی یوسف ایی ین آلمیر لباسیندان
بونا قانع دی تنفس ائله ییر یار هاواسیندا
درد وئرن درده سالیب آمما خبر یوخ داواسیندان
آغلاییب سیتقایاراق بهره آپارمیر دوعاسیندان
او بیر آئینه دی رسسام چکیب اوستونه زنگار،
اوندا یوخ قدرت گفتار،
اوزو چیرکین، دیلی بیمار،
گنج وقتینده دل آزار،
گوره سن کیم دی خطاکار،
گوره سن کیم دی خطاکار!
شعر: عاصم اردبیلی


text:
پروقراملار
تورکیه
چاووش اوغلو: "لازیم اولسا قورو عملیاتی دا داخیل هر حاقدان ایستیفاده ائدجییک"
تورکیهنین خاریجی ایشلر ناظیری مولود چاووش اوغلو عیراق-ین موصول شهرینین ترور تشکیلاتی داعش-دن قورتاریلماسی اوچون حیاتا کئچیریلن عملیاتدا لازیم اولسا قورو عملیاتی دا داخیل هر حاقدان ایستیفاده ائدیلهجگینی سؤیلهدی.
بینگؤلده پ.ک.ک منسوبلاری آراسیندا چیخان چاتیشمادا 1 عسگر شهید اولدو
گنج شهری چئورهسیند اراضی آختاریشی ائدن امنیت گوجلرینه ترریستلرجه آتش آچیلدی
تورکیه-اوکراین نیظامی امکداشلیق ایشلری داوام ائدیر
ساوونما صنایع موشاویری اسماعیل دمیر و برابریندکی هیات، اوکراینین باشکندی کیفدکی تماسلاری چرچیوهسینده اوکراین میلی امنیت و ساوونما شوراسینین کاتیبی آلکساندر تورچینوو گؤروشدو
تورک دونیاسی
کرکوکده انتحار سالدیریسی
تروریستلرین بیر نئچه گون اؤنجه شهره کؤچمنلرله بیرلیکده سیزدیغی بللی اولوندو
کرکوکده کوچه ساواشلاری یئنیدن باشلادی
گوونلیک گوجلری زرهلی آراجلارلا داعش عضوو تروریستلرین قونوشلاندیغی کوچه آرالاریندا چاتیشمایا گیریر
تورکمنداغی آغیر شکیلده بومبالانیر
تورکمنداغینداکی خالقین سحر ساعاتلاریندان اعتباراً سیغیناجاقلارا ساخلاندیغی و دیشاری چیخابیلمهدیگی بیلدیریلیر
بؤلگه
صدامین داییسینین اوغلو یاخالاندی
عراقین گئچمیش لیدئری صدام حسینین داییسینین اوغلو نزار حمود عبدالغنی بیر سو بوشقاسینین ایچینده یاخالاندی
اوردن، عرب بیرلیگینین 28. دؤور ذیروهسینه باشقانلیق ائدهجک
عفیفی، ایجلاسین تشکیل ائدیلهجگی تاریخین معین ائدیلمهسی اوچون لازیملی ییغینجاقلارین ایرهلیلهین گونلرده رئاللاشاجاغینی بیلدیریب
دونیا
چین، آمریکان"دکاتر" ساواش گمیسینین چین دنیزینه گیرمهسینه اعتراض ائتدی
چین حکومتی، آمریکان دونانماسینا عاید "دکاتر" ساواش گمیسینین جنوبی چین دنیزینه گیرمهسینه اعتراض گؤستردی
فرانسادا ژان-ماری لو پن پارلامنت معصونیتی قالدیریلدی
فرانسادا رادیکال ساغ میلی جبههنین (FN) فخری باشقانی ژان-ماری لو پن پارلامنت معصونیتی، 2014-جو ایلده یهودیلر حاقیندا صرف ائتدیگی سؤزلر سببیله قالدیریلدی
ناتودان روسیا اویاریسی
استولتنبرگ، روسیانین حلبده وطنداشلارا قارشی هاوا سالدیریلاریندا آرتیش اولابیلهجیینی ایفاده ائتدی
اقتصاد
آوروپا ایله کانادا آراسینداکی ترانس آتلانتیک آنلاشماسی، والونیا اعتراضینا ایلیشدی
آوروپا بیرلیگی ایله کانادا آراسینداکی ترانس آتلانتیک سربست تیجارت آنلاشماسینا، بلژیکین والونیا بؤلگهسینین اعتراضینا ایلیشدی
ایدمان
دنیزلرین تورک قیزی بیر رکورد داها قیردی
شاهقه ارجومن، جمهوریتین 93.جو ایلی دولاییسیلا ائتدیگی دالیش سونراسی باشاریسینی دنیزده قروپ یولداشلارییلا تورک بایراغی آچاراق قوتلادی
آنادولو افس زسکامسکوایا قارشی
تورک هاوا یوللاری (ت.ح.ی) آوروپا لیگی 3-جو هفته اویونوندا آنادولو افس، روسیانین زسکا مسکوا تیمینی قوناق ائدهجک.
کولتور و صنعت
تارکان آنتالیادا کونسرت وئرهجک
اکسپو 2016 آنتالیا آژانسینین معلوماتینا اساسن، اکسپو 2016 آنتالیادا داها اول ایکی دفعه مینلرله حیرانینا موزیک ضیافتی وئرن تارکان جمهوریت بایرامی تدبیرلری چرچیوسینده 29 اوکتوبردا صحنهده اولاجاق.
میصرده قاچاقچیلاردان توتولان تاریخی اثرلر سرگیسی
میصرین پایتاختی قاهیرهده، سون 30 ایلده قاچاقچیلاردان توتولان تاریخی اثرلردن سرگی تشکیل ائدیلیب.
بروکسل-ده 15 ژوئیه چئوریلیش جهدی ایله باغلی سرگیسی آچیلدی
بلژیک-ین پایتاختی بروکسل-ده فتح الله چی ترور تشکیلاتی پارالل دؤولت یاپیلانماسینین (فتو / پ.د.ی) 15 ژوئیه چئوریلیش جهدی ایله باغلی فوتو سرگیسی آچیلدی.
بیلیم و تکنولوژی
اوزایلیلارین وارلیغی اثباتلانیر می؟
سیگناللارین اوزایداکی گلیشمیش مدنیتلردن گلهبیلهجگی وورغولاندی
روبات پلیس دبیده
اؤنوموزدکی ایل دبی جادهلرینده وظیفهیه باشلاماسی گؤزلنیلن روباتین توریستلرین قالابالیقدا اولدوغو بؤلگهلرده وظیفه آلماسی پلانلاشدیریلیر
اکزومارس قیرمیزی سیّارهنین مدارینا گیردی
آوروپا کوسموس آژانسینین اکزومارس 2016 وظیفهسی باشاری ایله ایرلیلهییر و اکزو مارس، مارسین اطرافینداکی بیضی مدارا گیردی
ساغلیق و چئوره
فلامینگولاردان گون باتیمیندا گؤرسل شؤلن
تورکیهنین ان گؤزده قوش جننتلری آراسیندا گؤستریلن بیشهیر گؤلو میلی پارکینین قوناغی فلامینگولار، گون باتیمیندا گؤلو گزنلره گؤرسل شؤلن یاشادیر
چینین جنوبوندا هایما تایفونو شدتلی فیرتینا و یاغیشلارا سبب اولدو
چینین جنوبونداکی گوانگدونگ ایالتینده هایما تایفونو سببیله میدانا گلن شدتلی فیرتینا و یاغیشلاردان بیر میلیون 690 مین نفر ضرر گؤدو


text:
پست ثابت
خوش آمدید
به علت بروز بودن سایت از صفحات دیگر نیز دیدن فرمایید.
مطالب سایت صرفا جنبه طنز و فان دارند
پیامک آذری با موضوع رفاقتی و احساسی و عاشقانه تیر ۹۲ ، ۲۴ام تیر ۱۳۹۲
سوگیه بیر تئاتر ددیلر هرکسه بیر رول وردیلر ان چتینین منه وردیلر سو سونرا اونوت ددیلر من رولومو اوینییامادیم سودیم اما اونوتامادیم.
.
اس ام اس ترکی , اس ام اس آذری , اس ام اس تیر , اس ام اس ترکی باحال
.
دئدیم:ای غنچه دهن، کونلومو قان ائله میسن،
دئدی :بیجا یئره عشقیمده فغان ائیله میسنِ
دئدیم:انصاف ائله ، اینجیتمه منی ، عاشقینم ،
دئدی: گئت ، سیرّیمی دنیایا عیان ائیلمه میسن
دئدیم: آغلاتما منی سرو بویون شؤقنده،
دئدی: گوز یاشی بیهوده روان ائیلمه میسن:
دئدیم: آخیر، گوزلیم، باخ وبهاریم سن سن،
دئدی: سن عؤمرونو حسرتله خزان ائیله میسن.
دئدیم: آز چکمه میشم گوزلرینین حسرتینی،
دئدی: اؤز کؤنلونو یئرسیز نیگران ائیله میسن.
دئدیم: عشقینده اسیرم، منه بس خئییری نه دیر؟
دئدی: اولده بو سودادا زیان ائیلمه میسن.
دئدیم: عشق آتشی نئیلر منه، قورغان دئیلم
دئدی: بیچاره، یانارسان، نه گمان ائیله میسن؟
دئدیم:ای گول، من ازلدن ده گوزل عاشیقییم،
دئدی: سن رحونوعشق ایله جاوام ائیله میسن.
دئدیم:هر گون سحر کویوندا دولانماقدیر ایشیم،
دئدی: واحد،نه گوزل یئرده مکان ائیله میسن.
- mehrdad
- اس ام اس آذری
- ۲ نظر
ادامه مطلب


text:
ای پادشاه انس و جان، قارداش حسین گلدیم اویان
هجرونده گوگلوم اولدی قان، قارداش حسین گلدیم اویان
ای پادشاه انس و جان، قارداش حسین گلدیم اویان
هجرونده گوگلوم اولدی قان، قارداش حسین گلدیم اویان
شامه گئدنده جسمیوی، عریان قویوب گئتدیم حسین
گونلر اونونده قانووا، غلطان قویوب گئتدیم حسین
قویمادیلار دفن ائیلییم، عدوان قویوب گئتدیم حسین
شمرین جفاسیندن امان، قارداش حسین گلدیم اویان
شام غریبان دوتماغا، قویمادی قارداش اهل کین
شامه کیمین قان آغلادیم، بو نسگیله ای شاه دین
هانسی مصیبتدن سنه، تقریر ائدیم دوتماز دیلیم
بوندان شیایت ائتمرم، ویرانه اولدی منزیلیم
چیخماز یادیمدان بو جفا، هرچند چوخدور نسگیلیم
گوردوم لبونده خیزران، قارداش حسین گلدیم اویان
آلسان خبر گئتدیم نئجه، شامه برادر حالی سن
ائتدیله نه جور و جفا، بوندان سراسر حالی سن
منزل به منزل نئیلدی، اطفاله لشگر حالی سن
ویردیلا قمچی هر زمان، قارداش حسین گلدیم اویان
هر رهگذرده شامیان، جوخه به جوخه دوردولار
سنگ شماتتله گویول ، آیینهسین سیندیردیلار
بعضی دئدیلر خارجی، بعضیسی طعنه ویردیلار
گه کف زنان، گه دف زنان، قارداش حسین گلدیم اویان
سندهن سورا چوخ یانمیشام، پروانه وار اودلاره من
گه کوفه ده گه شامیده، گزدیم حسین آواره من
گه بزم عامه گئتمیشم، گه کوچه و بازاره من
اولدوم عجب بیخانمان، قارداش حسین گلدیم اویان
اهل حرم یکسر گلیب، ماه مدینه گلمئیب
راحت ائدیب غمدن اوزین، اول بیقرینه گلمئیب
غربت مزار، اولدی قیزون ، نازلی رقیه گلمئیب
وئردی قوری یئرلرده جان، قارداش حسین گلدیم اویان


text:
گپله شیکلر
تۆرکیه
تۆرکمن- تۆرک دۆنیأسی
أردۇغان قازاغیستانا ساپار قورایار
أردۇغان یکشنبه گۆنی باشلاجاق ایکی گۆنلۆک ساپاریندا قازاغیستان ینگ جمهورباشلیغی نظربایف بیلن ایکی چأک و تۇپارآرا دوشوشیق گچیرر
حیتای یینگ اویغور اؤزباشداق بؤلگه سینده یر تیتره دی
یر تیتره مه سینده ییتگی چکیلیپ چکیلمأندیگی بارادا بیر ماغلومات بریلمه دی
ایقدیصادیهت
تۆرکیأنینگ صناغات اؤنۆمی یۇقارلادی
اکتیابر آییندا اؤنگکی آیا گؤرأ صناغات اؤنۆمی ۳.۷ گؤتریم یۇقارلادی
چهارشنبه گۆنی ۱۷ آذر ۱۳۹۵ تۆرکیهده دگأر (ارز) قیمماتلاری
ایستامبول دا هر دلار ۳,۴۲۳۱ تۆرک لیره سیندن ساتیلیار و ۳,۴۲۳۹ تۆرک لیره سیندن ساتین آلینیار
دۆنیأ
حلب ده ینه ۴۶ آدام اؤلدی
۱۵-نجی نۇیابردا چاقنیشیقلارینگ گۆیجهرمهگیندن سۇنگ اؤلِن یؤنه کی حالقینگ سانی ۹۳۵ آداما یتدی
مدنیت، صونغات و اسپورت
اوروپا لیگینده: فنرباغچه فاینوردی ینگدی
فنرباغچه فوتبال تۇپاری اوروپا لیگینده هلندینگ فاینورد تۇپارینی ینگدی
کهربا داشیندا دایناسورینگ قویروغی تاپیلدی
فسیلینگ ۹۹ میلیون ییل اۇزالا دگیشلی بۇلاندیغی و اۇرتا مسوزیک دؤورۆندن قالاندیغی آنیقلاندی
پروگراممالار
أردۇغان: فلسطین مسئله سینه ایه بۇلماق مسلمانلارینگ اۇرتاق مسئله سیدیر
قالین: دابقینگ آلینماغی داعشینگ یۇیولان ایدئولوژیسینا آغیر ضاربادیر
تۆرکیأنینگ جمهورباشلیق دیوانینینگ ایش دۇلاندیریجیسینینگ اۇرونباسارینینگ دیلی صباح قازِتیندأکی ماقالاسی
هر بیر آدام اؤزۆنی حۇوپسوز دوییانچا حۇوپ دوۇام ادیأر حاساپلانیار
قالین "دیلی صاباح" قازتینه "هر بیر آدام اؤزۆنی حۇوپسوز دوییانچا حۇوپ دوۇام ادیأر حاساپلانیار" سؤز باشیلی ماقالا یازدی


text:
yazarlar@yahoo.com
بو سایت بولاق ادبي درنهيينين مجازي آلاني اولاراق، شاعير و يازارلارين بير يئرده و بيرگه چاليشماسي آماجيلا يولا دوشوب. بوردا تام يئني يئتمه ادبياتچيلارين يازيلاري و شعرلريندن توتدو تام پرفئسيونال ادبياتچيلارين ياراديجيليقلارينا کيمي ياييملاناجاقدير. يوکسک سويهلي شعرلردن، يئني باشلاييب يازانلارين یازیلارینا کيمي. هر اثر اؤز يازارينين سويهسي اساسيندا گوجونه و گوجسوزلويونه باخماياراق ياييملاناجاق و هر کيمسه اؤز بيليمي قدر اونا باخيش يازيب و يا تنقيد ائدهجک. بوردا چاليشاجييق منطيقلي و غرضسيز باخیشلار يازیب، بیلیمسل تنقیدله تانیش اولاق و دوز تنقید ائتمک مئتودلارینی اؤیرهنمهیه چالیشیب، تنقید اولونماق روحیهسینی ده اؤزوموزده یاراداق. بوردا آماج ادبياتيميزين ايرهليلهييشيدير و تنقيد روحيهسي و فضاسيني آراميزدا ياراتماق اوچون بير تمرين. هر کیمسه هر ادبی سویه ده اولورسا اولسون بو درنهیه عضو اولا بیلر و اثرلرینی بوردا یاییملایا بیلر. هر عضوون اؤزونه گؤره اؤزل بیر پروفایلینین اولماسینا دا چالیشاجاغیق و داها ایرهلیلهیه بیلیریکسه ادبی یاریشمالارین قورولاجاغینا دا چالیشاجاغیق. بو سایتین نئجه دولاندیریلماسیندا عضولاریندا اؤنریلری دستکلهنیب و قارشیلانیر....
یؤنتمن: ایلقار موذنزاده
دونیا داماقدان یورولوب.
یورولوب هرنه اؤزوندن
دومانلار داغدان یورولوب.
گؤیده بولودلار یاغیشی
داغلارین زیروهسی، قوشو
بو ماحالین یایی، قیشی
بوش داریخماقدان یورولوب.
سئوگیلر اوركدن كؤچوب
گولوشلر دوداقدان قاچیب
آرزولار گؤزلردن اوچوب
گؤزلر یاناقدان یورولوب.
دویغو اوزاق اولدوز كیمی
باخیشلار آجی دوز كیمی
اؤپوشلر سویوق بوز كیمی
دوداق دوداقدان یورولوب.
91- یاز


text:
دوزلو اوغلان وبلاگلارینین یاخشی اولماقی اوچون آتیل باتیل فروشگاهین دان آلیش وئریش ائدین
نئچه گوزل آذربایجانی موزیک دانلود ائدین
Azərbaycan mp3 download
Filed under: آذربایجانی موزیک لر Azərbaycan müzikləri | Etiketlənmiş: apardı sellər sarani,apardı sellər saranı mp3,araz araz mp3,araz araz xan araz mp3,Azerbaycan mp3,bacanaq mp3,qarman azeri mp3,قارمان آذری دانلود,xan araz,xan araz sultan araz mp3,xan nənə,xan nənə mp3,xan nənə şəhriyar mp3,آهنگ باجاناق,آهنگ تورکون بایراقی,آپارده سللر سارنی,آپاردی سل سارایی,آپاردی سللر سارانی,آپاردی سئل سارانی,آراز,استاد شهریار + خان ننه,باجاناق,تورکون بایراغی,ترانه های آذربایجان,خا ننه شهریار اوز سسینده,خان ننه,خان ننه + شهریار,خان ننه با صدای استاد شهریار,خان ننه شهریار با صدای استاد شهریار,دانلود قارمان آذربایجانی,دانلود موزیک های آذری,دانلود موسیقی آذربایجان,دانلود آهنگ آپاردی سئللر سارانی,دانلود آهنگ آذربایجان,دانلود آهنگ آراز آراز خان آراز,دانلود آهنگ باجاناق,دانلود خان ننه,سولطان آراز جان آراز,سارای | 1 Comment »


text:
دوزلو اوغلان وبلاگلارینین یاخشی اولماقی اوچون آتیل باتیل فروشگاهین دان آلیش وئریش ائدین
يانديريلان كيتابلار
پاييزين سوْن گوﬞنلري قيشين گليشينه چوْخدان حاضيرلانميش. شاختا دوﬞشوب. قارين دن- دن يئره ائنمه سي
شهري بامباشقا بير دوروما گتيريب چيخارميشدير. شهر بوْغوقدور. داريخديريجي دير. اوﬞره ك سيخيجي دير. نه ايسه بير شئيلر اوْلموش بو گوﬞن. دوْغرودور… تاريخ آراباسي 58 ايل گئري دؤنور . ايللر سوْنرا آزادليق داديني دادان تبريز ، اينانيلماز بير فاجيعه يه بئشيك اوْلاجاق. نئچه گوﬞن اؤنجه سي باش وئرميش جينايتلردن، اؤلوم بايراميندان، سوﬞرگونلوكدن و … دانيشماق ايسته ميرم . آذر آيينين 26- جي گوﬞنو ، هله تبريز كوﬞچه لرينده دوْنوب خيياوانلارا ياپيشميش اؤلولر ييغيشديريلماميش، توﬞركجه يازيلان كيتابلاري يابانجي ديلي دير دئيه- آذربايجانين اوﬞره يينده اوْدا چكديلر. يوﬞزلر دويغو، دوﬞشونجه و گؤروش گؤز ياشلاريندا ابدي لشدي.
همن سوْيوق، قارلي گوﬞندور. آنجاق 58 ايل سوْنرا. و يئنه يانيق دويغولار اوﬞره كلرده دوستاق. و يانيق دوﬞشونجه دن تؤره نن كؤز ميللي فاجيعه ني آنماق ا وﬞچون قرار وئريب ، تبريزده بير چوْخ سايي دا ميللتچي
بير يئره توْپلانديلار . آنجاق بو توْپلانتي گوﬞن بوْيونجا ان ياخين يوْلداشلاردان اوْلوشان قوروپلار شكلينده ايدي. بيزده باشقا يوْلداشلار كيمي حاضيرلانماقداييق . بازار آغزي گؤروشولوجك يئريميزدير. هامي گلدي. بئله بير گوﬞنده آزادليق اوغروندا جانلاريني دا بئله اسيرگه مه ين آذربايجان ايگيدلرينين قالينتي سيني گؤرمه مك اوْلارمي هئچ؟ بو اوﬞزدن اؤنجه مشروطه ائوينه گئتمك مصلحت گؤروندو. بو ائو عادي بير ائو دئييل. دووارلاريندان، داشلاريندان ، آغاجلاريندان، هاواسيندان آزادليق سسي ائشيديلير. موزئيدن گؤروش ائديب خاطيره دفترينه ا وﬞره ك سؤزلريميزي يازديق. ا وﬞره ييندن يارالي بير ميللتين ائولادلارينين سؤزو آرتيق بللي دير. موزئيدن بير كيتاب ساتاغينا يوْلا دوﬞشدوك . يوﬞزه ياخين آدامين شهرده بيرگه يوﬞرومه سي چئوره ده كي اينسانلاري دا تعجوبلنديريردي… يئتيشديك. ساتاغين بؤيوكلويونه باخماياراق يوْلداشلارين چوخونا يئر اوْلماميشدي و اوّْنلار ائشيكده ساتاغين بوْشالماسيني گؤزله ييرديلر. آما آلاي- آلاي (دسته – دسته ) كوﬞلتور سئونلرين ساتاغا آخيني بونو ساغلاميردي. بو ايشين نده ني نه ايدي؟
فيكيرداشلار بئله بير قرارا گلميشديلر كي ، يانان توﬞركجه كيتابلارين خاطيره سينه هره بير توﬞركجه كيتاب آلماقلا بو آجي گوﬞن ياددا ساخلا نيلسين . ايچلرينده شاعير ، يازيچي ، اؤيره نجي، اؤيره تمن و باشقا صينيفلاردان اوْلان فيكير داشلار چوْخ ماراقلا توﬞركجه كيتابلاري اؤزلليكله اوشاقلاراوﬞچون توﬞركجه درسليك كيتابلاري سئچيب آلديلار. آذربايجانين بؤيوك شاعيري” صمد وورغون “ون « يانديريلان كيتابلار» آدلي شعري اوْخوندو. ساتيجي نين دئييشينجه گوﬞن بوْيونجا بير آندا بئله ساتاق بوْشالماييب . و ساتاغين كيتابلاري قورتولماقدادير. بو گوﬞن بو اينانيلماز قاشيلاما تاريخي دوشمن لريميزه آغير بير قارشيليق اوْلدو. و آذربايجانليلار بير داها « ازل باشدان دوشمنيمدير اوﬞزو موردار قارانليق» هارايينا قوْل چكديلر.
بئله ليكله آذربايجان بير آجي اوْلايين ايل دؤنومونو گله جه يه اومود ايله آغيرلادي.
ي.ج . توﬞرك اؤيره نجي ( 27/ 9/ 83 )
Filed under: آذربایجان مقاله لری Azərbaycan məqalələri Etiketlənmiş: | یاندیریلان کیتابلار,کیتاب گون آذربایجان دا


text:
دوزلو اوغلان وبلاگلارینین یاخشی اولماقی اوچون آتیل باتیل فروشگاهین دان آلیش وئریش ائدین
ائل قایغی سی
اولکه میزه بو نیسگیلی کیم سالدی
دونیا بیزه تانریم یامان دار قالدی
آیریلیقین سر حدلرین چکدیلر
بیز بوتایدا اوردا قارداش یار قالدی
ناتوانین باغچاسینا اود دوشدو
چیچکلرین بوغازیندا دار قالدی
ایکی گؤزون یاشی آخدی بیر چایا
آنا باجی قارداش گؤنو زار قالدی
یاسا چؤندو توی مجلیسی داغیلدی
یار گلمه دی مژملرده نار قالدی
آیریلیقین ماهنیسی نی چالدیلار
قارا گلدی ائلین گؤنو تار قالدی
بو آرادان سور سولوکلر گؤن گلیر
قانلار سؤروب دامارلاردان بار قالدی
تولکو، چاققال ، قودوز قوردلار نه یامان
وارلیغلاری داغیداراق هار قالدی
قاراباغ دان گؤنش اوزو کسیلدی
قارا گلدی گؤنو گؤنده ن زار قالدی
دوشونجه نی ، دوداغلاری تیکدیلر
آنالارین دیلی گیریفتار قالدی
دانیشدیقی سؤزده ن دؤندو یولداشلار
گؤرن تانریم دوزگون بیر ایلقار قالدی!؟
عاشیق هارداقالدی زنگان هاواسی !؟
هم ساز قالدی رفده همده تار قالدی
چایلاغلارین سولارینی کسدیلر
چؤلده آنجاق بیر قورو شار شار قالدی
(( ائلمان )) سنه بو دونیادان پای نئیلیم
ائل قایغی سی نیسگیل نیسگیل وار قالدی
امیر نصیری ( زنگانلی ائلمان )
16/11/1386
Filed under: باشقا شاعیرلر,تورکی شعرلر Türkcə şeirlər Etiketlənmiş: | ائل,ائل قایغیسی,تورکی شعر,تورکی شعرلر,شعر ترکی


text:
ائله بیر کیشی نین توت اتگیندن
بیل سنه ایمدادی اول ائیلر – ائیلر
ذره جه اوستونده اولسا نظری
یئردن داش گؤتورسن لعل ائیلر – ائیلر
بؤهتان دئمه ، بؤهتان توتار آدامی
قول ائیلر ، بازاردا ساتار آدامی
جهنم اودوندان بتر آدامی
یوخسوللوق یاندیریب ، کول ائیلر – ائیلر
عاقل اینسان دئمز هر گؤردوگونو
دالدالار دوشماندان وای دردیگینی
گؤرمزسن ناکسین پای وئردیگینی
وئرسه ده منتین بول ائیلر – ائیلر
«خسته قاسیم» دئیر سؤزون بو باشدان
پای اومما قوهومدان ، یاردان ، یولداشدان
اؤزون امک چکسن سو چیخار داشدان
اریدر داغلاری یول ائیلر – ائیلر